Održana UNWTO konferencija u Beogradu | Zvanični sajt turizma Crne Gore | Montenegro Wild Beauty\nFauna ©AMC Fjord ©AMC Plaže ©AMC Razonoda ©AMC Jezera ©AMC Hiking Foto Safari ©AMC Najnovije\n30 Jul 2015 ,,Ekološki otisak Crne Gore 2015“ 28 Jul 2015 After Beach Parties - 400 žurki i sjajnih nastupa duž crnogorske obale 22 Jul 2015 After beach parties - izdvojeni program na crnogorskim plažama 21 Jul 2015 Brod mira opet će uploviti u Kotor Pogledaj sve vijesti\nSve Apart hoteli Apartmani Bed & Bike Boutique hoteli Bungalovi Eko lodge Etno sela Garni hoteli Gostionice Hosteli Hoteli Kampovi Kuće za iznajmljivanje Mali hoteli Moteli Odmarališta Ostale vrste smještaja Pansioni Planinarski domovi Sobe za iznajmljivanje Turistička naselja Turističko domaćinstvo Wild Beauty Resort Mali hoteli Dvori Balšića Ulcinj Hoteli Adria Sport Herceg Novi Turistička naselja Slovenska Plaža LUX Budva Hoteli Franca Pljevlja Pogledaj sve / Events Manifestacije Šlaufijada Berane - Lim 01-02\nManifestacije Dani borovnice Plav - Turistička organizacija Plav 26-04\nPočetna Mediji Saopštenja Održana UNWTO konferencija u Beogradu Zurück Održana UNWTO konferencija u Beogradu\nDirektor NTO CG Saša Radović i pomoćnik ministra održivog razvoja i turizma Željka Radak Kukavičić učestvovali su na konferenciji „Održivi turizam u funkciji ruralnog razvoja“ koja se održava od 22- 24. februara u Beogradu i Novom Sadu, u organizaciji Svjetske turističke organizacije pri Ujedinjenim nacijama (UNWTO) i Ministarstva ekonomije i regionalnog razvoja Srbije.\nKonferenciju su otvorili generalni sekretar UNWTO Taleb Rifai i i ministar ekonomije i regionalnog razvoja Srbije Nebojša Ćirić.\nTokom konferencije održano je više panela na kojima je bilo riječi o značaju i perspektivama razvoja ruralnog turizma, kao i o strategiji prevazilaženja prepreka njegovog održivog razvoja.\nPomoćnik ministra održivog razvoja i turizma Crne Gore Željka Radak-Kukavićić učestvovala je na panel diskusiji na temu „Definisanje regionalnog uspjeha sutrašnjice“ koja je održana prvog dana konferencije u hotelu „Continental“ u Beogradu.\nPomoćnik Radak-Kukavičić je istakla da je ruralni turizam velika šansa Crne Gore koja zajedno sa poljoprivredom može doprinijeti strateškom cilju crnogorske Vlade, a to je ravnomjeran Regionalni razvoj. U tom smislu istakla je projekat Hiking&Biking kao dobar primjer privatno – javnog partnerstva koji je i na međunarodnom planu dobio brojne nagrade. Direktor Nacionalne turističke organizacije Crne Gore Saša Radović učestvovao je na panelu „Turistički marketing i promocija“, koji je održan drugog dana konferencije u okviru 34. Međunarodnog sajma turizma „IFT 2012“ u Beogradu. Između ostalog direktor Radović je naglasio da male destinacije kao što je Crna Gora moraju naći sopstveni način komuniciranja sa pažljivo odabranim tržištima i ciljnim grupama.\nU tom smislu, Crna Gora se ne može oslanjati previše na tradicionalne načine masovnih komunikacija i promotivne kanale velikih tour operatora, već mora koristiti alternativne, za šta je digitalna platforma najbolji način.\nDirektor je istakao da je prisustvo na društvenim mrežama dnevna rutina savremenog čovjeka, koliko je to do skoro bila i elektronska pošta.\nS obzirom da je neracionalno i skupo u kontinuitetu biti prisutan na klasičnim elektronskim medijima, Crna Gora treba dodatno da se pozicionira na specijalizovanim blogovima i portalima posvećenim razmjeni iskustava sa turističkih putovanja i kroz brojne vidove i načine internet oglašavanja.\nZbog specifičnosti turističkog proizvoda sve turističke destinacije će još dugi niz godina biti prisutne na turističkim sajmovima, jer je direktna komunikacija i dalje bitna karika za građenje povjerenja između partnera u turističkom biznisu.\nPored predstavnika Crne Gore, na panelima su učestvovali visoki predstavnici Svjetske turističke organizacije, stalne kancelarije UN u Srbiji, Evropske komisije za putovanja (ETC), predstavnici resornih ministarstava iz Slovenije, Turske, Bugarske, Bosne i Hercegovine i Republike Srpske, razvojnih regionalnih agencija, kao i visoki predstavnici svjetski poznatih hotelskih lanaca i turoperatora.\nsajamski nastupiNTO aktivnosti Izdvajamo\npogledaj sve 30 Jul 2015 ,,Ekološki otisak Crne Gore 2015“ 28 Jul 2015 After Beach Parties - 400 žurki i sjajnih nastupa duž crnogorske obale 22 Jul 2015 After beach parties - izdvojeni program na crnogorskim plažama 21 Jul 2015 Brod mira opet će uploviti u Kotor Najnovije


pink.rs | PALMA: Opozicija da pomogne, a ne da sapliće Srbiju!\nPALMA: Opozicija da pomogne, a ne da sapliće Srbiju!\nDragan Marković Palma, predsednik Jedinstvene Srbije i predsednik Skupštine grada Jagodine, i narodni poslanik, pozvao je Evropsku uniju da prekine sve razgovore sa Prištinom kada je u pitanju liberalizacija viza i Sporazum o stabilizaciji i pridruživanju dok ne ukinu takse na robu iz Srbije i BiH od 100 posto.\nMarković je istakao da bi to bi bio znak da Evropska unija zaista misli kao što njeni lideri govore - "Sa reči pređite na dela".\n- U trenucima kada je situacija u regionu i u svetu veoma složena, kada se Srbija suočava sa orkestriranim direktnim političkim napadima pojedinih suseda, kada jedan deo međunarodne zajednice mlako osuđuje ili se ne oglašava u vezi uvođenja necivilizacijskih i za 21. vek neprimerenih taksi od strane privremenih kosovskih institucija, kada vođe kosovskih albanaca otvoreno najavljuju formiranje tzv. vojske Kosova i time ruše i onako krhki mir na zapadnom Balkanu, Srbiji je kao nikada do sada potrebno nacionalno i političko jedinstvo kako bi smo sačuvali ono što je Srbiji sada najvažnije mir, političku sigurnost i ekonomsku stabilnost - rekao je Marković.\nMarković apeluje na opoziciju da sve svoje kapacitete usmeri u pravcu konstruktivnog rešavanja aktuelnih problema, očuvanja sigurnosti i ekonomskog jačanja naše države i našeg naroda.\n- U trenutku kada kosovski albanci ne poštuju Briselski sporazum, otvoreno i brutalno krše CEFTA sporazum, formiraju tzv. vojsku Kosova i sa albanskim premijerom Edi Ramom otvoreno zagovaraju stvaranje tzv. Velike Albanije, ogoljena borba srpske opozicije za vlast, najava protesta, blaćenje svega što država Srbija radi u cilju očuvanja mira i stabilnosti, jeste vetar u leđa onome što rade privremene kosovske institucije, signal zapadnim kosovskim mentorima da nastave sa politikom dvostrukih standarda. Ako vam je Srbija na prvom mestu prestanite sa saplitanjem Srbije, prestanite da budete saučesnici u podmuklom planu rušenja mira, stabilnosti i ekonomskog napretka Srbije i krenite da radite u korist svoje države i naroda. Svuda u svetu postoji opozicija vlasti a samo u Srbiji postoji opozicija sopstvenoj državi i narodu. Ako je oko ključnih nacionalnih pitanja mogla da se ujedini albanska vlast i opozicija onda možemo i moramo i mi u Srbiji - kaže Marković i dodaje:\n- A kada izađemo iz ove napete i teške situacije, koju nije izazvala Srbija, i kada bude krenula izborna kampanja besnite, ludujte, radite šta hoćete.\n- Opozicija mora da zna da narod gleda i narod sudi, ni po babu ni po stričevima - zaključuje Marković.


SAD upozorile Haradinaja: Ako ukinete sud, prolazi ruska inicijativa | Vestinet.rs\nPočetna AKTUELNO\tSAD upozorile Haradinaja: Ako ukinete sud, prolazi ruska inicijativa\nNa mogućnost aktiviranja „plana B“ za formiranje novog, sličnog suda, Amerikanci su upozoravali i pre dve godine, kada su vlasti u Prištini oklevale da usvoje zakon o Specijalnom sudu, piše „Koha ditore„.\nIzvori „Kohe“ kažu da je Benks ove nedelje imao nekoliko sastanaka sa šefovima kosovskih institucija koje je podsetio na posledice eventualnog ukidanja zakona o Specijalnom sudu.\n„Benks se sastao u četvrtak sa premijerom Ramušem Haradinajem kome je jasno preneo koje bi bile posledice ukidanje Specijalnog suda“, navodi list.\nOn mu je otvoreno rekao da, u tom slučaju, SAD u Savetu bezbednosti UN neće blokirati inicijativu Rusije za stvaranje sličnog suda, rekao je izvor „Kohe“.\nDržave članice „Kvinte“ su u četvrtak ponovo izrazile zabrinutost zbog pokušaja ukidanja Specijalnog suda za zločine OVK i pozvale zvaničnike, lidere stranaka i poslanike da napuste pomisao o ukidanju ili ponovnom pregovaranju o bilo kom aspektu zakona o specijalizovanim većima.\n„Nema razloga da se zaustavi rad Specijalizovanih veća i pozivamo svakog rukovodioca institucionalnih organa, lidere stranaka, ili poslanike skupštine da odbace svaku pomisao o ukidanju ili ponovnom pregovaranju o bilo kom aspektu Zakona o specijalizovanim većima“, navodi se u saopštenju.\nKosovoRamuš HaradinajSADspecijalni sudUNupozorenjevesti\nProverite: Ako nemate jednu stavku u ličnoj karti, moraćete da je menjate


EU kritikovala Bosnu oko njenog ophođenja prema migrantima | Novine Toronto\nEU kritikovala Bosnu oko njenog ophođenja prema migrantima\nEvropska unija zapretila je da će preispitati pomoć Bosni za hiljade migranata blokiranih na njenoj teritoriji zbog toga što ne preuzima odgovornost za već ustanovljene prihvatne centre koje finansira EU.\nUpozorenje je sadržano u oštrom pismu poslatom u ime EU komesarke za unutrašnje poslove Ilve Johanson guverneru bosanske severozapadne oblasti Krajine gde stigne većina migranata koji ulaze u zemlju.\nEvropska komisija očekuje vlasti u BiH da poštuju vladavinu prava i ljudska prava, navodi se u pismu u koje je imao uvid AP.\n"Ako toga ne bude Komisija će preispitati svoju pomoć u oblasti upravljanja migranatima", koju je Bosna dobijala do sada, navodi se u pismu datiranom 12. juna.\nEU je do sada Bosni dala 60 miliona evra hitnih sredstava, uglavnom za šest migrantskih centara u kojima se trenutno nalazi preko 6.000 ljudi. Procenjuje se da još oko 1.500 drugih spavaju na divlje u nekoliko gradova u toj oblasti koja se graniči sa Hrvatskom, članicom EU.\nBosansko-hrvatska granica je i dalje jedna od glavnih tačaka ulaza ka severnoj Evropi pošto su druge vlade u regionu zatvorile druge putanje krajem 2017. Bosna je tako nevoljno postala najveće usko grlo na glavnoj ruti za hiljade migranata sa Bliskog istoka, Centralne Azije i Severne Afrike koji traže bolji život u Evropi.\nTokom cele 2017. u Bosni je zabeleženo 755 dolazaka migranata a 2019. ih je bilo 29.000.\nBosna stalno obećava da će odrediti dodatne odgovarajuće javne objekte za privremeni smeštaj migranata, navodi se u pismu i dodaje da su umesto toga lokalne vlasti nedavno počele da prete da će zatvoriti postojeće prihvatne centre, remeteći rad humanitarnih partnera EU.\n"Tako zabrinjavajući događaji izazivaju vrlo ozbiljnu brigu oko poštovanja vladavine prava i ljudskih prava", dodaje se u pismu.\nPremijer Unsko-sanskog kantona Mustafa Ružnić rekao da migrantski kampovi treba da budu zatvoreni. On je danas rekao za AP da je njegova glavna odgovornost da štiti bezbednost građana BiH.\nOn je dodao da Krajina "ne može i neće nastaviti da snosi ceo teret migrantske krize", prenosi AP.


Gol Džeka nedovoljan za Bosnu, preokret Italijana u finišu - Admiral Bet SPORT\nGol Džeka nedovoljan za Bosnu, preokret Italijana u finišu\nMarko Kulić Posted on 11. juna 2019. 22:40 11. juna 2019. 22:45\nFoto: Filippo Alfero/Getty Images\nU terminu od 20:45 odigrano je još pet mečeva junskog dela kvalifikacija za Evropsko prvenstvo 2012. godine. Utakmica koja je definitivno potvrdila epitet derbija dana jeste ona između Italije i Bosne i Hercegovine.\nNa stadionu Juventusa viđen je sjajan okršaj između ekipa koje predvode Roberto Manćini i Robert Prosinečki. Bosna je od strata igrala hrabro, napadački, atraktivno i bez kompleksa. Nakon nekoliko veoma dobrih pokušaja, Bosanci dolaze do zasluženog vođstva preko, naravno Edina Džeka.\nNjegov gol je pre svega polsedica fenomenalne akcije gostiju, a Džeko se u svom maniru našao u pravo vreme na pravom mestu u petercu Italije za 1:0 u 32. minutu.\nItalija je do tog pogotka Bosne bila uglavnom inferiorna na terenu, a tek se od tog trenutka trgla i krenula ka golu Bosne. Tako je u finišu prvog poluvremena Fabio Kvaljarela uputio sjajan šut koji je još bolji Ibrahim Šehić skrenuo u korner. ipak, upravo ta šansa je bila najava onoga što će se desiti u prvim minutima drugog poluvremena.\nItalijani su do izjednačenja došli u 49. minutu nakon kornera, odlično nabačene lopte i fenomenalnog šuta Lorenca Insinjea. Šehić je ostao ukopan u mestu!\nOstatak utakmice prošao je u otvorenoj igri i nekoliko odličnih šansi na obe strane tako da su obe ekipe mogle apsolutno zasluženo da slave. Istrajnija u toj nameri bila je Italija koja je golom Marka Veratija u 86. minutu došla do vredna tri boda koja u dobroj meri mogu da odvedu "Azure" na Evropsko prvenstvo.\nKada su u pitanju ostali mečevi, Finska je golovima Temu Puki i Bendžamina Kalmana savladala Lihtenštajn. Tako su Finci iskoristili poraze Bosne i Grčke pa su izbili na drugu poziciju u grupi J.\nNemačka je kao što se očekivalo, prosto "napunila" Estoniju rezultatom 8:0 u grupi C. Golove za "Pancere" postigli su Marko Rojs u 10. i 37, Serž Gnabri u 17. i 62, Leon Gorecka u 20, Gundogan u 26, Timo Verner u 79. i Liroj Sane u 88. minutu. Rusija je u okviru grupe I savladala Kipar rezultatom 1:0. Jedini gol je postigao Aleksej Jonov u 38. minutu.\nMađarska je golom Matea Patkaia u 81. minut savladala Vels pa je tako izbila na prvo mesto u grupi E.\nKvalifikacije za Evropsko prvenstvo 2020. nastavljaju se u septembru.\nTagovi : kvalifikacije za evropsko prvenstvo 2020., rezultati, tabele, video\nPogledajte kako to radi Vasa Micić!\nJermenija šokirala Grčku! Francuzi "iskalili bes" na Andori, Belgija rutinski, Severna Irska i Albanija minimalcima do tri boda


Ulica otvorenog srca danas tradicionalno u Beogradu\nTanjug 1. januara 2022. 06:05\nBEOGRAD – Prvi dan Nove godine u Beogradu tradicionalno će u podne biti obeležen i proslavljen u „Ulici otvorenog srca“, u Svetogorskoj i delu Makedonske ulice.\nSvake godine u sklopu „Ulice otvorenog srca“ organizuje se humanitarna akcija sa ciljem da podstakne donatore i širu javnost da u skladu sa mogućnostima pruže podršku i pomognu najugroženijima.\nKao i ranijih godina manifestacija je posvećena projektu „Doktori klovnovi“, koji pomažu mališanima da lakše podnesu boravak u bolnicama.\nKupovinom i nošenjem klovnovskog nosa Beograđani i gosti postaće deo humanitarne akcije koja bolesnoj deci donosi nadu, radost i vraća osmeh na lice, pa će „Ulica otvorenog srca“ biti pretvorena u svojevrsni karneval crvenih noseva.\nKako su najavili organizatori, posetioce će u podne sa pjacete ispred pozorišta Atelje 212 pozdraviti predsednik Narodne skupštine Ivica Dačic, predsednik Skupštine grada Beograda Nikola Nikodijević,direktor Turističke organizacije Beograda Miodrag Popović, kao i predsednik GO Stari grad Radoslav Marjanovic.\nPosle svečanog obraćanja, uslediće vatromet kojim će otpočeti bogat program ovogodišnje Ulice otvorenog srca, na kom će, između ostalih, nastupiti Dečiji hor „Čarolija“ i Leontina Vukomanović, Orkestar „Otvoreno srce“, v okalna radionica „Bistrik“, „Muzički čarobnjaci“, muzika iz Diznijevih crtanih filmova…\nManifestaciju su 1969. godine pokrenuli glumci pozorišta „Atelje 212″, kada su na jedan dan, 1. januara, menjali uloge sa konobarima, kuvarima i ostalim zaposlenim u „Srpskoj kafani“, u kojoj su tokom godine provodili vreme između proba i predstava u svom pozorištu.\nIz ovog nesvakidašenjeg druženja nastao je praznik Beograda koji povezuje kulturu, privredu i humanost.\nJedna saobracajna nesreca sa laksim povredama


MORSKA TRAVA I MORSKI ORGANIZMI\nKorov iz mora\nOsmatranje satelitima otkriven je do sada najveći procvat mikroalgi, koje se protežu od zapadne Afrike do Meksičkog zaliva. Njihovo širenje preti čitavom ekosistemu i morskim organizmima.\nPojas braonkaste morske trave, poznat pod nazivom Veliki atlantski pojas Sargasum, sačinjen je od plutajućih ostrva algi koji privlači ribe, ptice i kornjače. Međutim, poslednje decenije, njihov rast se naglo pojačao. Do sredine prošle godine, pojas algi proširio se na površini od preko 20 miliona metričkih tona i skoro 9000 km.\nSada se na atlantskim i karipskim plažama nalaze pojasevi morskog korova u visini kolena i predstavljaju pretnju vitalnim turističkim industrijama u pojedinim zajednicama. Obično, ovakvi pojasevi algi mogu da budu utočište za morski svet na otvorenom okeanu i da poboljšaju oksigenizaciju vode. Međutim, nagli rast, naročito u pojasu obalskog regiona, može da utiče na sposobnost životinja da se kreću i dišu kao i da uguši druge korale i ugrozi biljni svet.\nDa bi shvatili šta je uzrok ovog širenja, Mengkvi Vang (Univerzitet Južna Florida) i kolege analizirali su satelitske podatke, upoređujući ih s podacima koji obuhvataju obrazac potrošnje đubriva u Brazilu, stopu krčenja šuma Amazona i pražnjenje reke Amazon. Pre 2011, veličina pojasa Sargasum oko ekvatorijalnog dela Atlantika i Kariba bila je zanemarljiva. Najveća promena odigrala se 2011, kada se rastinje raširilo na sve strane. Vang je otkrio da se godišnji procvat, primećen skoro svake godine počev od 2011, dešava paralelno s otpuštanjem hranljivih materija iz reke Amazon, tokom leta i proleća, kao i zimskog bujanja u blizini zapadno-afričke obale koje donosi izrazito hranljivu vodu iz dubina u plićak. Sve veće krčenje šuma i upotreba đubriva u Brazilu obogatili su vodu Amazona hranljivim materijama a to je pomoglo procvatu algi.


Prijava 2019 – Festival "Isidor Bajić"\nTO i UP klavir 2019\nPrijavljivanje se vrši do 15. maja 2019. godine, isključivo putem elektronske forme koja na ovoj stranici. Dokumentacija potrebna za prijavu obuhvata\nDonacija za učešće na festivalu iznosi 3.000,00 dinara, po učesniku, za učesnike iz Srbije, odnosno 30 evra po učesniku, za učesnike iz inostranstva.\nNalog za uplatu popuniti na sledeći način:\nuplatilac: ime i prezime, adresa učesnika\nsvrha uplate: Donacija za festival – TO i UP klavir\npoziv na broj: 02-2019\nU slučaju da uplatu donacije ne vrši učesnik, već drugo lice, na nalogu obavezno naznačiti ime i prezime učesnika za koga se uplačuje donacija u delu svrha uplate: Donacija za festival – TO i UP klavir, za ime i prezime učesnika.\nUdruženje klavirskih pedagoga Evrope-Vojvodina\nMolimo Vas da prilikom uplate donacije u banci ili pošti, napomenete da je potrebno da iznos donacije u celosti bude uplaćen na račun takmičenja. Troškove provizije snosi učesnik koji uplaćuje donaciju.\n(ulica i broj, grad, država)\nInstrumentalni odsek (uporedni klavir)\n(samo za učenike instrumentalnog odseka)\nPrva kategorija (učenici I TO/učenici I UP)\nDruga kategorija (učenici II TO/učenici II UP)\nTreća kategorija (učenici III TO/učenici III UP)\nČetvrta kategorija (učenici IV TO/učenici IV UP)\nIzvod iz matične knjige rođenih ili kopija pasoša *\nDokaz o uplati donacije *\nPropozicije 2019 → ← Žiri 2019


Izrael odobrio olakšice građanima za dobijanje dozvola za oružje – Minber\nlis. 14, 2015 at 7:41 pm\nadmin 7 godina ago 485 views\nIzraelsko Ministarstvo za javnu sigurnost odobrilo je odluku kojom se uvode olakšice za civile u proceduri izdavanja dozvola za nošenje oružja.\n“U okviru mjera poboljšanja aktuelne situacije u društvu ministar javne sigurnosti Izraela Gilad Erdan je odobrio odluku o olakšicama za izdavanje građanima dozvola za nošenje oružja“, potvrđeno je u pisanom saopćenju portparola izraelske policije Luba Samrija.\nU saopćenju se navodi da su naoružani građani u proteklim sedmicama bili od velike pomoći policiji pri pronalasku i prepoznavanju napadača koji remete javni red i mir.\n“Edukacija građana o upotrebi oružja osigurava dodatnu snagu u borbi protiv terorizma. U tom kontekstu je donesena i pomenuta mjera o smanjivanju ograničenja“, navodi se u saopćenju.\nIzraelski mediji navode da je u zemlji zabilježen porast prodaje oružja u proteklih nekoliko sedmica tokom kojih su tenzije i nemiri u regiji u znatnom porastu.\nUporedo s tim, zbog aktuelne krize u Jerusalemu i na Zapadnoj obali, Komisija za vanjske odnose i sigurnost pri izraelskom parlamentu Knessetu je odobrio odluku da se na dužnost pozove 1.400 graničnih policajaca, rezervista pri Ministarstvu javne sigurnosti.\nIz Knesseta je potvrđeno da je navdenea odluka odobrena na prijedlog ministra odbrane Moshe Yalona i da je na dužnost već pozvano 850 rezervista.\nTenzije u Jerusalemu i na Zapadnoj obali u porastu su od početka augusta, kada su jevrejski doseljenici zapalili palestinsku kuću u Nablusu. Neredi su eskalirali sredinom prošlog mjeseca kada su izraelske snage sigurnosti uvele mjere zabrane ulaska muslimanima u kompleks Al-Akse.


Jeftini letovi iz Srbije za Curacao - Avionske karte Srbija Curacao - eSky.ba\nLetovi iz Srbije za Curacao\nPretražite letove iz Srbije za Curacao\nProvjerite najbolje ponude letova iz Srbije za Curacao\n✔ Postoje li posebne ponude za letove iz Srbije za Curacao na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Curacao?\n✔ Ako rezerviram let iz Srbije za Curacao, mogu li rezervirati ujedno i smještaj?\n✔ Koje avio-kompanije nude letove iz Srbije za Curacao?\nBudite sigurni, da na eSky.ba ponuda letova iz Srbije za Curacao uključuje ne samo niskotarifne avio-kompanije, već i one koje su specijalizirane za visoki standard.


Portishead obećavaju novi album – CLUBBING.RS\nPortishead obećavaju novi album\nAugust 28, 2011 • No Comments •Albumi\nBristolski bend Portishead se trenutno nalazi na turneji, u okviru koje su imali verovatno najzapaženiji nastup na ovogodišnjem Exit festivalu. Poslednji album "Third" je izašao 2008, tako da bend ne promoviše novi materijal, već nastupa sa najvećim hitovima sa prethodna tri albuma.\nIako postoje od 1994, Portishead su postigli kultni status sa jako malo pesama, pošto je sam proces pisanja pesama, po rečima Geoffa Barrowa, producenta benda, "jako naporan."\n"Nadamo se da kad se završi turneja da ćemo sesti i misliti o novom materijalu. Nama nikada nije lako da pišemo nove pesme. Postoji taj pritisak da opravdamo očekivanja ljudi koji vole Portishead," rekao je Barrow.\nIzmeđu drugog i trećeg albuma je prošlo 11 godina, i iako Barrow ne misli da će to ponovo biti slučaj, fanovi ovog benda moraju da budu strpljivi. "Ne umemo da napišemo klasičnu rock pesmu, potrebno nam je vreme i prostor da eksperimentišemo sa zvukom," zaključuje Geoff Barrow.


Utvrđenje je u potpunosti revitalizovano i pretvoreno u tvrđavu-muzej; Foto: Andrey Andreev\nBaba Vida je srednjovekovno utvrđenje kod Vidina na Dunavu na severozapadu Bugarske, izgrađeno u 10. veku na temeljima stražarske kule iz rimskog perioda. Legenda kaže da je tvrđava dobila ime po Vidi, neudatoj ćerki jednog bugarskog cara. Tokom srednjeg veka bila je glavna odbrambena fortifikacija severozapadne Bugarske i na njoj je možemo identifikovati nekoliko građevinskih perioda.\nOvo utvrđenje se nalazi uz samu obalu Dunava\nBaba Vida je srednjovekovno utvrđenje izgrađeno u 10. veku na temeljima stražarske kule iz rimskog perioda.\nLetnja scena može da primi čak 350 ljudi\n#baba vida #bugarska #muzej #putovanja za arhitekte #putovanje #tvrdjava\nLicencirani turistički vodič, student arhitekture i profesionalni fotograf\nInteresantno mesto da li ce biti tekstova o domacem nasledju koliko je zasticeno srpsko nasledje rekao bih slabo\nZa neupućene informacija da se Vidin nekada zvao Baba Vida i da je ovo Vida skraćeno od Vidahtra boga vidovitosti kod starih Bugara.


Aerodrom Nikola Tesla Beograd: Simulator aviona Boeing 737-800 - Dan u Beogradu\nNaslovna » Avio karte » Aerodrom Nikola Tesla Beograd: Simulator aviona Boeing 737-800\nNeko drugi 27. septembar 2017. Avio karte Postavite komentar\n– Od danas, Aerodrom je jedino mesto u Srbiji i regionu, gde svi naši putnici i posetioci, ali i zainteresovani sugrađani, mogu da se oprobaju u simulaciji upravljanja putničkim avionom i da osete skok adrenalina. Postavljanjem simulatora letenja, pružamo jednu potpuno novu i inovativnu uslugu koja ima za cilj da svim posetiocima beogradskog aerodroma omogući da se kvalitetno zabave. Želja nam je da aerodrom postane mesto na kojem će se ljudi okupljati, zabavljati, popiti kafu, zabeležiti svoj boravak na fotografijama, bilo da su naši putnici ili ne. Ovo je još jedan u nizu projekata kojim naša kompanija potvrđuje da smo u neprekidnom procesu investiranja i modernizacije i proširivanju komercijalnih usluga – istakao je v. d. generalnog direktora Aerodrom Nikola Tesla, Saša Vlaisavljević.\n– Želimo da opravdamo poverenje koje smo kroz istoriju vazduhoplovstva dobili u zalog, da naša krila budu među vodećim projektima evropskih aerodroma. Sama činjenica da smo jedan od pet aerodroma koji poseduju simulator na svom terminalu, daje nam za pravo da se izražavamo u tom pravcu – rekao je Zuvić. (Aerodrom Nikola Tesla Beograd)\nTagoviaerodrom "nikola tesla" aerodrom beograd avio karte boeing 737-800 simulator\nPrethodni U bioskopima: Na telu i duši\nSledeći Radost Evrope, od 2. do 5. oktobra


Žabalj: Završeni radovi na sanaciji parketa u Sportskoj hali -\n25. januara 2020.0235\nSanacija parketa u sportskoj hali u Žablju završena je, nakon dva meseca, kako je i bilo najavljeno krajem novembra, kad je Pokrajinski sekretar za sport i omladinu Vladimir Batez posetio Žabalj i kad je potpisan ugovor o finansiranju posebnog programa za investiciono održavanje žabaljske sportske hale.\nReč je o investiciji vrednoj tri miliona dinara, u kojoj je resorni sekretarijat učestvovao sa 2,6 miliona dinara, a deo sredstava obezbedila je lokalna samouprava.\nTom prilikom, predsednik Opštine Žabalj Čedomir Božić posetio je žabaljsku sportsku halu, gde se uverio da je sanacija parketa završena u potpunosti i na pravi način.\nNastavićemo sa ulaganjem u razvoj sporta i sportske infrastrukture, jer je jedan od ciljeva lokalne samouprave da novi i rekonstruisani sportski objekti budu puni mladih građana, da što više njih uključimo u sportske aktivnosti, kazao je Čedomir Božić i dodao da na godišnjem nivou Opština izdvaja oko 15 miliona dinara za sportske organizacije.\nKako je dogovoreno još tokom novembarske posete, Sekretarijat će i u 2020. godini pomagati Opštini Žabalj u krupnoj investiciji kao što je kompletna rekonstrukcija jedne od najlepših sportskih hala u Vojvodini.\nRelated tags : čedomir božićinvesticije žabaljopština žabaljsportska halavladimir batez\n20. januara 2021., 23:11


AMERIKANCI PRIZNALI: Evo zašto je Tu-90MS bolji od njihovih bombardera\n23-05-2021 16:56 Ratni izveštaji Naoružanje Izdvojeno Svet Planeta\nStrateški bombarder Tu-95MS superiorniji je od američkih, uprkos činjenici da deluje gotovo zastarelo, piše 19fortyfive.\nTu-90MS (Foto: RIA Novosti)\nKao što list naglašava, Tu-95 je u upotrebi 60 godina i sada je jedini bombarder na pogon propelerom na svetu.\nMeđutim, primećuje autor članka, SSSR je 1981. godine ponovo pokrenuo proizvodnju ovih letelica, jer postojeći modeli nisu bili pogodni za modernizaciju. Stoga su ruski bombarderi mnogo noviji od američkih.\nVojni stručnjak Peter Sučiu smatra da ovo, kao i sposobnost nošenja najnovijih krstarećih raketa X-101, omogućava Tu-95MS da ostane ključni element vazduhoplovne komponente ruske nuklearne trijade.\nPosade vazduhoplovnih snaga dugog dometa u Rusiji redovno lete iznad neutralnih voda Arktika, Severnog Atlantika, Crnog i Baltičkog mora i Tihog okeana. Svi letovi se izvode u strogom skladu sa međunarodnim pravilima za upotrebu vazdušnog prostora.\nO akciji beloruske avijacije i KGB pogledajte OVDE.


Maj 17, 2019 Vlajko Najava 0\nJoš samo dva kola je ostalo do kraja italijanske Serije A, i nema sumnje da nas očekuje veoma uzbudljiv vikend. Odavno imamo novog šampiona, ali ostaje nam da vidimo ko će biti treća ekipa koja će pored Kjeva i Frozinonea ispasti u Seriju B, kao i to ko će Italiju predstavljati u Ligi šampiona a ko u Ligi Evrope.\nUdineze – SPAL – 1 @ 1.57 u Meridianbet\nPrvi meč 37. kola italijanske Serije A se igra na “Dačija Areni” gde će fudbaleri Udinezea dočekati SPAL. Sigurno je da smo svi dosta više očekivali od “zebri” ove sezone ali je trenutno situacija takva da se ova ekipa nalazi na 16. mestu na tabeli i ima samo dva boda više od ekipe koja će naredne sezone igrati u Seriji B. U prošlom kolu je Udineze ostvario zlata vrednu pobedu pošto su slavili na gostovanju kod Frozinonea i to bez većih problema pošto je taj meč završen rezultatom 1:3. Kada je u pitanju SPAL, kada se sve sabere i oduzme sigurno je da je ovo bila jedna odlična sezona za ovu ekipu. SPAL je sjajno i započeo šampionat pošto su posle prvih nekoliko kola bili u vrhu tabele, ali su onda došli u situaciju da se bore za opstanak iz koje su brzo izašli pošto su vezali nekoliko fantastičnih partija. U prošlom kolu je ova ekipa doživela poraz od Napolija na svom terenu ali su na tom meču ostavili zaista odličan utisak. Što se ovog susreta tiče, jasno je da je domaćinu pobeda neophodna kako ne bi došao u situaciju da u poslednjem kolu odlučuje svoju sudbinu u vezi opstanka u ligi, pa vam predlažemo da odigrate 1 koji kladionica Meridianbet plaća sa kvotom 1.57.Registruj se na Meridianbet\nĐenova – Kaljari – 1 @ 1.54 u 10bet\nMalo ko je zaista očekivao da će Đenova imati ovoliko problema ove sezone. Naime, ekipa sa Marasija se trenutno nalazi na poslednjem mestu koje garantuje opstanak u ligi, ali u ovom trenutku imaju samo bod više od Empolija koji zauzima 18. poziciju koja vodi u Seriju B. Već dugo Đenovljani ne znaju za pobedu, a u prošlom kolu su na gostovanju kod Atalante doživeli poraz, i pravo je čudo kako su primili samo dva gola na tom susretu obzirom na to koliko je Atalanta imala prilika u tom susretu. Kada je u pitanju Kaljari, već dosta puta smo pisali o tome da su Sardi klasična domaćinska ekipa koja igra fantastično na svom terenu, ali jako loše u gostima. Treba naravno napomenuti i to da je ova ekipa odavno obezbedila opstanak u ligi pa nema sumnje da je Đenova veliki favorit u ovom susretu i zbog toga, ali i zbog činjenice da su joj bodovi preko potrebni u velikoj borbi za opstanak pa vam preporučujemo toplo da odigrate 1 koji kladionica 10bet plaća sa kvotom 1.54.Registruj se na 10Bet\nSasuolo – Roma – 2 @ 1.50 u Bet365\nPoslednji meč subotnjeg programa igra se u Ređo Emiliji gde će Sasuolo dočekati Romu. Iako je Sasuolo sjajno započeo sezonu, na sredini šampionata je ova ekipa zapala u veliku krizu i u jednom trenutku su bili u veoma opasnoj zoni iz koje su se spasili zbog činjenice da su vezali nekoliko fenomenalnih partija. Odlično je Sasuolo odigrao i u prošlom kolu na gostovanju kod Torina ali su ipak doživeli poraz (3:2). U goste ekipi iz Ređo Emilije dolazi Roma koja vodi veliku borbu za plasman u Ligu šampiona. Naime, izabranici Klaudija Ranijerija se trenutno nalaze na šestom mestu na tabeli i imaju samo tri boda manje od Atalante koja u ovom kolu putuje na najteže moguće gostovanje, kod Juventusa. U prošlom kolu je “vučica” odigrala jednu odličnu partiju i slavila na svom Olimpiku protiv upravo Juventusa, a taj meč je završen rezultatom 2:0. Sigurno je da su izabranici Klaudija Ranijerija veliki favoriti i na ovom susretu, pogotovu što Sasuolu bodovi nisu potrebni jer su odavno obezbedili opstanak. Zato vam predlažemo da odigrate 2 koju kladionica Bet365 plaća sa kvotom 1.50.Registruj se na Bet365\nKjevo – Sampdorija – 1x @ 1.95 u 1xbet\nNažalost, posle dosta sezona Kjevo je nakon dosta loših partija ispao iz lige. Takav rasplet je bio viđen još posle prvih nekoliko kola kada je između ostalog italijanski savez i kaznio ovu ekipu oduzimanjem bodova, što im je u velikoj meri otežalo prvenstvo. Međutim, ne sme se osporiti “letećim magarcima” velika borba koju su prikazali, naročito u nekoliko mečeva na strani, a tu posebno izdvajamo mečeve između Rome i Atalante. U prošlom kolu je Kjevo doživeo poraz na gostovanju kod Intera, ali daleko od toga da su odigrali loše taj meč, čak naprotiv. Što se tiče Sampdorije, sigurno je da je ovo bila jedna solidna ekipa za Đenovljane, ali nije ispunjen glavni cilj a to je ulazak u Ligu Evrope, mada je veliko pitanje koliko je to realno obzirom da je konkurencija žestoka. U prošlom kolu je ova ekipa na svom terenu doživela poraz od Empolija, ali treba dodati da su gostima bodovi u tom meču bili neophodni. Što se ovog susreta tiče, sigurno je da će Kjevo učiniti sve da da u poslednjem meču na svom terenu u Seriji A ostane neporažen, pa vam preporučujemo da probate sa duplom šansom 1x koju kladionica 1xbet plaća sa kvotom 1.95.Registruj se na 1XBet\nEmpoli – Torino – 3+ @ 1.81 u Meridianbet\nKako sada stvari stoje, glavni kandidat da naredne sezone pravi društvo Kjevu i Frozinoneu u Seriji B je ekipa Empolija. Naime, Empoli se trenutno nalazi na 18. mestu koje je i poslednje koje vodi u Seriju B i ima samo bod manje od ekipa koje se nalaze u bezbednoj zoni a pre svih tu mislimo na Đenovu i Udineze. U prošlom kolu je Empoli ostvario veliku pobedu na gostovanju kod Sampdorije, kada je bilo 1:2. U goste im dolazi Torino koji igra zaista sjajno ove sezone i trenutno se nalazi na sedmom mestu. Sigurno je da se “bikovi” neće zadovoljiti tom pozicijom pošto u ovom trenutku imaju samo dva boda manje od Milana i Rome koji se nalaze na petom, odnosno šestom mestu a dobro poznato je da ta pozicija donosi plasman u Ligu Evrope. U prošlom kolu je Torino napravio veliki preokret i slavio na svom terenu protiv Sasuola, a taj susret je završen rezultatom 3:2. Što se ovog susreta tiče, sigurno je da će i jedni i drugi ići na pobedu pošto su i jednoj i drugoj ekipi bodovi preko potrebni, što nam može doneti meč sa velikim brojem golova pa vam zato predlažemo da probate sa igrom 3+ koju kladionica Meridianbet plaća sa kvotom 1.81.Registruj se na Meridianbet\nParma – Fiorentina – 1 @ 3.10 u 10bet\nParma je zaista sjajno započela ovu sezonu, i u prvom delu šampionata su vodili borbu za plasman u Ligu Evrope. Međutim, poražavajuće deluje podatak da su “mlekadžije” u drugom delu sezone upisali samo dve pobede, zbog čega u ovom trenutku imaju samo tri boda više od Empolija koji se nalazi na mestu koje naredne godine vodi u Seriju B. U prošlom kolu su izabranici trenera D'Averse odigrali poprilično loš meč pošto su doživeli poraz na gostovanju kod Bolonje, i to poprilično ubedljiv pošto je taj susret završen rezultatom 4:1. Sreća za klub sa Enio Tardinija je to što im u goste dolazi Fiorentina koja u drugom delu sezone pruža katastrofalne partije. Naime, ova ekipa ne zna za pobedu još od meča sa SPAL-om koji je odigran sredinom februara. Montela je nedavno preuzeo “ljubičaste” ali od tada je uspeo samo da upiše četiri vezana poraza, a poslednji od tih četiri je bio u prošlom kolu protiv Milana na Artemio Frankiju. Što se tiče ovog susreta, domaćin bi novim neuspehom zakomlikovao sebi i onako već komplikovanu situaciju, pa vam zbog svega toga predlažemo da odigrate 1 koji kladionica 10bet plaća sa kvotom 3.10.Registruj se na 10Bet\nMilan – Frozinone – 3+ @ 1.44 u Meridianbet\nIako je u jednom trenutku Milan bio usamljen na mestu koje naredne sezone vodi u Ligu šampiona, zbog serije loših rezultata su izabranici Đenara Gatuza primorani da se bore za plasman u najkvalitetnije evropsko klupsko takmičenje do poslednjeg kola. Sigurno je da im neće biti nimalo lako pošto četvrtoplasirana Atalanta ima čak tri boda više u ovom trenutku, ali ono što može da raduje sve “rosonere” je činjenica da imaju bolji međusoban skor od ekipe iz Bergama. U prošlom kolu je Milan konačno odigrao jedan dobar meč i upisao tri boda na gostovanju kod Fiorentine, ali to će im biti slaba uteha ukoliko Atalanta ne kiksne ni na jednom meču do kraja šampionata. Treba dodati da bi Milan mogao da ugrozi i plasman u Ligu Evrope pošto u ovom trenutku sedmoplasirani Torino ima dva boda manje od “rosonera”. Što se tiče Frozinonea, ova ekipa je odavno ispala iz lige, i ostaje im zadatak da se od nje časno oproste. Ono što je jako važno je da se Frozinone ne brani protiv najvećih ekipa, pa nam to potencijalno može doneti meč sa velikim brojem golova i zbog toga vam preporučujemo da probate sa igrom 3+ koju kladionica Meridianbet plaća sa kvotom 1.44.Registruj se na Meridianbet\nJuventus – Atalanta – x2 @ 1.58 u 1xbet\nSigurno da se jedan od najzanimljivijih susreta ovog kola igra u Torinu gde će Juventus dočekati Atalantu. Nije bilo dileme možda ni pre početka šampionata da će Juventus po osmi put odbraniti šampionsku titulu pošto je zaista ova ekipa bila najaktivnija u letnjem prelaznom roku o čemu najbolje svedoči angažovanje Kristijana Ronalda. Ipak, izostali su rezultati u Ligi šampiona, ali i u italijanskom Kupu gde je “stara dama” relativno rano eliminisana od Atalante. Na sve to, izabranici Masimilijana Alegrija su u prošlom kolu doživeli poraz od Rome, i već uveliko se piše da Alegri neće predvoditi Juventus naredne sezone. U goste osmostrukom uzastopnom šampionu Italije dolazi Atalanta koja je ne samo hit italijanskog prvenstva, već i hit “liga petica”. Naime, ova ekipa se trenutno nalazi na četvrtom mestu na tabeli koje na kraju sezone donosi plasman u Ligu šampiona što bi bio zaista nestvaran uspeh za izabranike Đanpjera Gasperinija. U prošlom kolu je Atalanta pokazala karakter i nakon dva poništena gola u prvom poluvremenu meča sa Đenovom, u nastavku postigla još dva i tako došla do veoma važne pobede kojom su zadržali prednost od tri boda u odnosu na petoplasirani Milan i šestoplasiranu Romu. Sigurno je da će Atalanta i u ovom susretu ići na sva tri boda bez obzira što je protivnik najkvalitetnija ekipa u Italiji, pa vam zbog toga savetujemo da probate sa duplom šansom x2 koju kladionica 1xbet plaća sa kvotom 1.58.Registruj se na 1XBet\nNapoli – Inter – x2 @ 1.50 u 10bet\nDerbi kola se igra na stadionu “San Paolo” gde će fudbaleri Napolija dočekati Inter. Kada se sve sabere i oduzme ovo je jedna solidna sezona za Napoli, ali je opšti utisak da je ova ekipa mogla dosta više kada su u pitanju Liga šampiona, ali i Liga Evrope. Ipak, izabranici Karla Ančelotija su odbranili drugo mesto na tabeli, a iz kluba je najavljena velika rekonstrukcija igračkog kadra i napad na Skudeto sledeće sezone. Što se tiče Intera, ova ekipa je u prošlom kolu pobedom nad Kjevom rešila mnoge dileme kada je u pitanju plasman u Ligu šampiona, ali im za ozvaničenje toga treba još tri boda koja će sasvim sigurno pokušati da osvoje na ovom susretu. Kada je u pitanju Serija A, Inter je trenutno treći, što je bolje od njegovog prošlogodišnjeg plasmana pošto su sezonu završili na četvrtom mestu, ali se mora priznati da se i od ove ekipe očekivalo dosta više u Ligi šampiona gde su takmičenje završili već u grupnoj fazi iako su imali meč loptu na svom terenu protiv PSV-a u poslednjem kolu. Napoli nema previše motiva u ovom susretu pošto su odavno osigurali to drugo mesto, dok bi “neroazuri” eventualnim neuspehom i te kako sebi otežali put do Lige šampiona jer bi u poslednjem kolu morali da strepe. Zbog toga smo mišljenja da Inter neće izgubiti u ovom susretu i predlažemo vam zato da probate sa duplom šansom x2 koju kladionica 10bet plaća sa kvotom 1.50.Registruj se na 10Bet\nLacio – Bolonja – GG @ 1.69 u Meridianbet\nPoslednji meč 37. kola italijanske Serije A se igra na Olimpiku gde će Lacio u slavljeničkoj atmosferi posle osvajanja Kupa dočekati ekipu Bolonje. Sigurno je da su izabranici Simonea Inzagija osvajanjem Kupa popravili ukupni utisak o sezoni koji je sve do tog trenutka bio dosta mlak. Trofej u italijanskom Kupu je između ostalog ovoj ekipi i doneo plasman u Ligu Evrope, pa je sigurno da će bez previše motiva odigrati poslednja dva kola. U goste im dolazi Bolonja koju je prosto preporodio Siniša Mihajlović i po svemu sudeći doneo ovoj ekipi opstanak, što je u jednom trenutku bilo zaista teško ostvarivo. U prošlom kolu je Bolonja odigrala novi sjajan meč pošto su na “Renato Dal’ Ara” stadionu savladali Parmu sa 4:1, a zanimljivo je da su svi golovi pali u drugom poluvremenu. Kada smo već kod golova, sigurno je da ih treba očekivati i u ovom susretu pa vam zbog toga toplo preporučujemo da probate sa igrom GG koju kladionica Meridianbet plaća sa kvotom 1.69.Registruj se na Meridianbet\nNajava Serija A\nNajava: La Liga, 38. kolo: Još da saznamo ko će u Ligu šampiona a ko u Ligu Evrope, pa spuštamo zavesu!\nTip dana: Vitese – Utreht: Veče odluke! Ko će u Ligu Evrope?\nMaj 28, 2019 Vlajko Tip Dana 0\nU utorak je na programu odlučujući meč holandskog prvenstva za ulazak u Ligu Evrope u kom će se sastati Vitese i Utreht. Meč između ove dve ekipe je zakazan za 20 časova i 45 minuta. […]\nTip dana: Crvena Zvezda – Helsinki: Zvezda nastavlja pohod ka Ligi šampiona!\nJuli 23, 2019 Vlajko Tip Dana 0\nU sredu se nastavljaju kvalifikacije za Ligu šampiona, a za vas smo ovog puta pripremili meč koji se igra na stadionu “Rajko Mitić” u kom će Crvena Zvezda dočekati ekipu Helsinkija. Meč između srskog i […]\nTip dana: Mančester Junajted – Arsenal: Nekada su mečevi između ove dve ekipe odlučivali o šampionu…\nSeptembar 30, 2019 Vlajko Tip Dana 0\nPoslednji meč sedmog kola engleske Premijer lige se igra na “Old Trafordu” gde će Mančester Junajted ugostiti ekipu Arsenala. Duel između ove dve ekipe je zakazan za 21 čas. Mančester Junajted: Loš početak sezone! Mora […]


Poreska Uprava :: Novosti :: Danas stupa na snagu organizaciona transformacija Poreske uprave Republike Srbije / print=true\nPoreska uprava Biro za informisanje Novosti Danas stupa na snagu organizaciona transformacija Poreske uprave Republike Srbije\nDanas stupa na snagu organizaciona transformacija Poreske uprave Republike Srbije\n01. 07. 2019.\nU skladu sa Programom transformacije Poreske uprave, broj organizacionih jedinica na teritoriji Srbije, avgusta 2017. godine, smanjen je sa 178 na 78. Naredni korak je bio dalje ukrupnjavanje organizacionih jedinica Poreske uprave - sa postojećih 78 na 37 filijala, koje danas stupa na snagu a što je urađeno u rokovima planiranim Programom transformacije koji je usvojila Vlada Republike Srbije. Spisak novih organizacionih jedinica Poreske uprave Republike Srbije obveznici mogu naći na sajtu Poreske uprave. Cilj nam je da postignemo visok nivo efikasnosti i efektivnosti poslovnih procesa, moderne infrastrukture i radnog okruženja, kvaliteta rada, sistemskih rešenja koja će rezultirati još većom naplatom javnih prihoda i racionalizacijom troškova poslovanja.\nNova organizaciona struktura Poreske uprave\nU novu organizacionu strukturu počev od 1. jula 2019. godine, Poreska uprava Republike Srbije ulazi bez ijednog otpuštenog radnika i ovu činjenicu su uvažili kako zaposleni u Poreskoj upravi tako i reprezentativni sindikat Poreske uprave.\nPoreska uprava je imala u vidu potrebe građana u delu poreskih oblika kao što su porez na prenos apsolutnih prava za motorna vozila i nepokretnosti, porez na nasleđe i poklon, porez na držanje, nošenje i upotrebu dobara. Upravo zbog toga, formiran je Sektor za izdvojene aktivnosti koji ima organizacione delove na broju lokacija širom Republike Srbije, u kojima poreski obveznici mogu da podnesu poreske prijave i u papirnom obliku. Fizičkim licima je omogućeno da poreske prijave podnose i elektronski i u papirnom obliku u svim organizacionim delovima Poreske uprave - kao i do sada. Takođe, i ubuduće će ostati otvorene pisarnice, putem kojih će građani moći da ostvare kontakt sa Upravom.


LUNA I MARKO SE SELE Poznato i gdje će živjeti sa kćerkom Miom - Srpskainfo\nLuna Đogani i Marko Miljković prije tri dana su postali roditelji djevojčice kojoj su dali ime Mia, a kako pišu mediji, oni uskoro sa kćerkom planiraju da se presele u stan koji su nedavno kupili.\nLuna iz porodilišta izlazi u subotu kada će po nju doći Miljković i zajedno sa kćerkom ih odvesti u stan na Novom Beogradu koji je ona kupila poslije učešća u “Zadruzi”. Ipak, novopečeni roditelji ne planiraju da tamo ostanu zadugo, jer su nedavno kupili stan na Bežanijskoj kosi, prenosi Blic.\nKako piše Kurir, Luna i Marko planiraju da nekretninu od 80 kvadrata renoviraju i adaptiraju kako njima odgovara, zbog čega su nedavno angažovali arhitektu da im napravi nacrt. Iznijeli su svoje želje šta žele da preurede i izmene, a kada su dogovorili sve, angažovali su i izvođače radova koji rade na renoviranju.\nOni žele da se u narednih godinu dana presele u taj stan jer je prostraniji, a to im odgovara zbog kćerke, ali i daljeg proširenja porodice. Marko je nedavno izjavio da je prelijep osjećaj biti tata, te da se Luna spremi da za nekoliko mjeseci prave drugo dijete. Nema sumnje da će njihova porodica biti brojna, te da im je potreban veći stan. S druge strane, Luni je potrebno mnogo više prostora kako zbog njene, tako i zbog garderobe i igračaka koje je Mia počela da dobija od njihovih prijatelja, porodice, kao i fanova, a u stanu u kome trenutno žive nema dovoljno mjesta.\nLuna i Marko ne planiraju, kaže sagovornik, da prodaju stan u kome sada žive, iako su cijene nekretnina skočile, već namjeravaju da ga izdaju.\nZabava Luna ĐoganiMarko MiljkovićStan\n"Dobio sam zabranu" Gagi Đogani tvrdi da se Marko i Luna nisu vjenčali\nLuna i Marko danas izgovaraju SUDBONOSNO DA: Rijaliti par svoju burnu vezu kruniše brakom (FOTO)\n"Znam da ćemo uživati u obavezama" Luna Đogani neće da bude domaćica, nastaviće raditi kad se rodi Mia\nPripreme za dolazak kćerkice na svijet: Umjesto prisustva na porođaju, Marko planira poslati dron da snima\n"Sve smo jači" Slavlje u domu Marka i Lune, rijaliti par dobio još jednog člana porodice (FOTO)\nMarko Miljković opleo po zadrugarima "Čine gnusna djela, premalo su osuđeni za ono što rade"


ISO 50001 – JUQS\nEN ISO 50001 (Energy Management System/Sistem menadžmenta energijom) definiše zahteve za uspostavljanje, implementaciju, održavanje i unapređenje sistema za upravljanje energijom. Jedan je od najnovijih standarda iz oblasti sistema menadžmenta. Nastao je kao odgovor na zahteve za očuvanje životne sredine, energetsku efikasnost i održivi razvoj. Primenom ovog standarda vrše se energetska merenja na svim tačkama potrošnje energije u organizaciji da bi se prepoznale energetske strane i da bi se postavili energetski ciljevi.\nPrednosti primene i sertifikacije sistema menadžmenta energijom su:\npoboljšanje imidža organizacije, promovišući sliku energetske efikasnosti njenih proizvoda i usluga\nsmanjenje troškova efikasnijim korišćenjem resursa\nusklađenost sa zakonskim zahtevima i regulativama\nZašto sertifikovati sistem menadžmenta energijom?\nStandard EN ISO 50001 je namenjen svim organizacijama koje imaju cilj da smanje potrošnju energije i da poboljšaju energetsku efikasnost. Posebno interesovanje za ovaj standard treba da pokaže „teška industrija“, koja je svrstana u sistem prometa gasovima staklene bašte, ali i svaka druga privatna ili društvena organizacija koja primenjuje procedure za uštedu energije i ima za cilj poboljšanje energetske efikasnosti zgrada i/ili sveobuhvatnih svojih aktivnosti. Primenom ovog standard ostvaruju se značajne uštede usled povećane energetske efikasnosti.\nJUQS – društvo za sertifikaciju i nadzor sistema kvaliteta d.o.o. iz Beograda je sertifikaciono telo akreditovano od strane Akreditacionog tela Srbije (www.ats.rs) prema standardu SRPS ISO/IEC 17021-1:2015 za sertifikaciju sistema menadžmenta kvalitetom (prema standardu ISO 9001), sistema menadžmenta životnom sredinom (prema standardu ISO 14001), sistema menadžmenta bezbednošću i zdravljem na radu (prema standardu ISO 45001) i sistema menadžmenta bezbednošću hrane (prema standardu ISO 22000). JUQS je sertifikovao blizu 1400 organizacija različitih delatnosti u Srbiji, Crnoj Gori, Republici Srpskoj, BiH, Makedoniji, Mađarskoj, Hrvatskoj i Nigeriji.


McDonald’s odvodi ukus Amerike iz Rusije\nRed pred prvim Mekdonalds restoranom u Sovjetskom Savezu na moskvoskom Puškinovom trgu, 31. januar 1990.\nPod pritiskom javnosti s intenziviranjem sukoba u Ukrajini, velike multinacionalne kompanije predvođene Mekdonaldsom (McDonald’s) najavile su povlačenje iz Rusije gde je njihov dolazak pre više decenija bio i jedno od obeležja kraja Hladnog rata, približavajući građanima Sovjetskog Saveza ukuse i kulturu Amerike, pišu svetski mediji.\nGlobalni brendovi se povlače iz Rusije\n"Mekdonalds predvodi novi egzodus najvećih zapadnih brendova iz Rusije", ističe Fajnenšl tajms (The Financial Times), ukazujući da su među kompanijama koje su zaustavile ili prekinule operacije u Rusiji kao odgovor na invaziju Vladimira Putina na Ukrajinu Koka kola (Coca-Cola), Pepsiko (PepsiCo), Starbaks (Starbucks) i Unilever.\nLanac restorana brze hrane je u utorak, 8. marta, saopštio da će privremeno zatvoriti svih svojih 850 restorana u Rusiji i obustaviti druge operacije u zemlji. Nekoliko sati kasnije, Starbaks je naveo da će kompanija koja drži licencu i koja vodi njegovih 130 kafića u Rusiji takođe odmah "pauzirati" rad.\nKoka kola je saopštila da "obustavlja svoje poslovanje" u Rusiji neposredno pre nego što je Pepsiko najavio da će obustaviti proizvodnju i prodaju svojih pića, uključujući Pepsi i Seven ap (7-Up), ali da će nastaviti prodaju "osnovne hrane".\nUnilever, koji drži brendove poput kozmetičkog brenda Dava (Dowe) ili sladoleda Ben end Džeris (Ben & Jerry’s) saopštio je da je pauzirao sav uvoz i izvoz u Rusiju i iz nje i da će zaustaviti svoje oglašavanje u toj zemlji, ali da planira da nastavi isporuke osnovnih prehrambenih i higijenskih proizvoda napravljenih u Rusiji.\nJam brends (Yum Brends), koji ima više od 1.000 restorana u Rusiji, saopštio je da obustavlja rad KFC restorana u njegovom vlasništvu i da finalizuje planove da obustavi svoje operacija Pica hata (Pizza Hut) u partnerstvu s kompanijom koja drži tu franšizu.\nKompanija Livaj Straus (Levi Strauss) čije su plave farmerke bile izuzetno cenjene na crnom tržištu u vreme Sovjetskog Saveza i postale popularne posle pada gvozdene zavese, ove nedelje je saopštio da će obustaviti komercijalne operacije u Rusiji.\nDesetine poznatih firmi već su ranije obustavile prodaju ili prestale da pružaju usluge u Rusiji zbog strogih sankcija koje su uvele zapadne zemlje, ističe BBC.\nKompanija Hajneken (Heineken) u sredu, 9. marta, zaustavila je proizvodnju i prodaju piva u Rusiji. Britanska kompanija za prodaju proizvoda za bebe Maderker (Mothercare) saopštila je da je zaustavljeno svo njeno poslovanje u Rusiji, koje predstavlja 20 do 25 odsto njene globalne prodaje.\nS druge strane, lanac brze hrane Burger king zasad ne zatvara svoje restorane u Rusiji. Kompanija Restoran brends internešnal (Restoran Brands International) koja stoji iza Burger kinga saopštila je da će sav profit iz 800 restorana u Rusiji preusmeriti u humanitarne svrhe. Navela je da je odvojila tri miliona dolara za podršku ukrajinskim izbeglicama i da ljudi koji beže iz Ukrajine mogu da dobiju besplatne vaučere za Vuper (Whopper) obroke.\nMeđu globalnim brendovima koji su obustavili operacije u Rusiji je u muzička kompanija Junverzal mjuzik grup (Universal Music Group), kao i najveća svetska kozmetička kompanija Loreal (L'Oreal).\nSimbol promjene ili otvaranje prvog McDonald'sa u Rusiji\nAmerički lanac brze hrane McDonald's je 8. marta 2022., usred ruske invazije na Ukrajinu, objavio zatvaranje 850 restorana u Rusiji. Prije nešto više od 32 godine, 31. januara 1990., u Moskvi se pojavio prvi McDonald's. Ovo je bio iskorak u odnosima Sovjetskog Saveza sa Zapadom, znak otvorenosti i promjene.\nNajava nekoliko velikih američkih kompanija za hranu i piće da obustavljaju svoja poslovanja u Rusiji, usledila je posle višednevnog pritiska javnosti na korporativni svet da prekine veze s tom zemljom zbog invazije na Ukrajinu, piše Vašington post (The Washington Post).\nGlavni direktor Mekdonaldsa Kris Kempčinski (Chris Kempczinski) rekao je da će kompanija nastaviti da plaća svoje zaposlene u Rusiji iako će biti zatvoreno njenih 850 restorana.\nOsvežavajuće piće Hruščova\nNajava velikih zapadnih kompanija dolazi s produbljavanjem ukrajinske krize, ističe Volstrit džurnal (The Wall Street Journal)\nPepsi je bio među prvim američkim brendovima koji su počeli da rade u Sovjetskom Savezu – 1959. je kompanija imala štand na Američkoj nacionalnoj izložbi u Moskvi. Uz pomoć tadašnjeg potpredsednika Ričarda Niksona (Richard Nixon), izvršni direktor Pepsija je ponudio taj sok sovjetskom lideru Nikiti Hruščovu, koji je posle nekoliko dopunjenih čaša rekao da je piće "osvežavajuće".\nGlavni direktor Pepsija od 1963. do 1986, Don Kendal (Don Kendall), koji je bio prisutan kada je Hruščov probao gazirano piće sa Zapada, verovao je da biznis može da pomogne u izgradnji mostova između država u vreme podignutih tenzija između Sovjetskog Saveza i Zapada.\nPrvu fabriku u Sovjetskom Savezu Pepsi je otvorio 1974, čime je bio prvi zapadni brend koji je u toj zemlji flaširao svoja pića, dobivši prednost u odnosu na rivala Koka kolu koja je na to tržište ušla više od deceniju kasnije. Pepsi je svoj prodor nastavio 1988. kada je bio jedna od prvih zapadnih kompanija koja se reklamirala na sovjetskoj televiziji, uključujući spotove s pevačem Majklom Džeksonom (Michael Jackson).\nPerestrojka i glasnost u sendviču\nKada je Mekdonalds otvorio restoran na moskovskom Puškinovom trgu 1990, dočekalo ga je više od 30.000 Rusa koji su rado čekali satima u redu, željni da potroše popriličan deo svoje zarade za ukus Amerike, piše Njujork tajms (The New York Times).\nHamburgerima i pomfritima pokrenuta je prehrambena diplomatija, koja je cvetala u poslednje tri decenije dok su korporacije poput Mekdonaldsa i Pepsika, privatne investicione firme i pojedinci uložili milijarde dolara u izgradnju fabrika i restorana kako bi doneli hranu, kulturu i američki kapitalizam Rusiji. Bili su to, kako navodi list, perestrojka i glasnost u sendviču u lepinji.\nBivši generalni direktor Mekdonaldsa u Rusiji Mark Karena (Marc Carena) rekao je pre dve godine, na obeležavanju 30 godina te kompanije u Rusiji, da je Mekdonalds "simbolizovao celokupno otvaranje SSSR-a Zapadu". Međutim, ocenjuje Njujork tajms, ruska invazija na Ukrajinu je sve promenila.\nPrehrambene kompanije i lanci restorana su na muci kako da reaguju, dok investitori i korisnici društvenih medija vrše pritisak na kompanije da se povuku iz Rusije, posebno na lance brze hrane, koji su kritikovani zato zaostaju za drugim kompanijama koje su se prethodno povukle iz Rusije.\nZa prehrambene kompanije koje su decenijama ulagale u rusko tržište, pauziranje ili prestanak rada je složen, budući da to nalaže raspetljavanje složenih lanaca snabdevanja i proizvodnje, kao i sudbine desetina hiljada zaposlenih, ali i prekid veza s ruskim bankama, investitorima i drugima koji su omogućili cvetanje njihovih poslova.\nPrema navodima stručnjaka, poseban je problem s lancima restorana koji rade preko franšiza. Kompanija Jam navela je da će suspendovati rad 50 restorana Pica hata koji rade preko franšiza i 70 restorana KFC-a koji su u njenom vlasništvu. Ipak, ogromna većina od hiljadu KFC restorana u Rusiji je u vlasništvu franšiza i oni će nastaviti da rade.


Audi i Huawei najavili saradnju na tehnologiji za samoupravljiva vozila – BiGportal.ba\nAudi i Huawei najavili saradnju na tehnologiji za samoupravljiva vozila\nHuawei bi zajedno sa kompanijom Audi trebalo da radi na razvijanju samoupravljivih vozila koja će biti prodavana pre svega u Kini, te je saradnja najavljena 12. oktobra. Partnerstvo će se pre svega fokusirati na razvijanje takozvane „Level 4“ tehnologije, koja se definiše kao tehnologija koja vozilima omogućava da se kreću potpuno samostalno od polazne tačke do finalne destinacije.\nOvo partnerstvo je još jedno u nizu koje su u poslednje vreme različite kompanije za proizvodnju automobila sklapale sa tehnološkim kompanijama, a sa ciljem da se stigne do potpuno autonomnih vozila. Kao prva tačka saradnje prikazan je Audi Q7 opremljen Huawei Mobile Data Center (MDC) sistemom koji sadrži AI čipove, centralni CPU, kamere, LIDAR, a smešten je na krovu automobila. Pored toga Huawei je objavio da će sa kompanijom Audi raditi i na sistemima za komunikaciju između autonomnih vozila, te na sistemu za povezane automobile.\nKada je proizvodnja autonomnih vozila u Kini u pitanju, vlada ove zemlje još uvek strogo nadgleda rad kompanija koje dolaze sa zapada, te, na primer, ograničava broj digitalnih mapa puteva koje neka strana kompanija može da poseduje, što komplikuje proces proizvodnje, budući da su digitalne mape jedan od najvažnijih delova slagalice u proizvodnji.


Vesti online / Vesti / Srbija / Đilasu izmiču džokeri\nĐilasu izmiču džokeri\nŠta će biti s vlašću u Beogradu, ko ostaje a ko ide, da li se uopšte nešto menja... Rukovodstvo naprednjaka do kraja nedelje razmatraće plan za smenu vlasti u Beogradu, a potom bi trebalo da upute i zvanični poziv bloku oko SPS i DSS za tu akciju.\nPredsednik Skupštine Beograda Aleksandar Antić (SPS) i gradonačelnik Dragan Đilas: Da li će "ostati u ljubavi"?\nPotpredsednik SNS i prvi čovek Narodne skupštine Nebojša Stefanović za ”Novosti” nagoveštava ovakav scenario.\n- Postoji mogućnost da vrh stranke već ove nedelje razgovara o političkoj situaciji u Beogradu. Očigledno je da u gradu postoji nesloga koalicionih partnera, i to oko ključnih tačaka predizbornog programa, što se najbolje videlo u petak - rekao je za Novosti Stefanović, aludirajući na epizodu u Skupštini grada, kada aktuelna vlast, zbog izostanka odbornika SPS, nije imala kovorum da izglasa važnu odluku o nabavci novih autobusa.\nTaj događaj samo je podgrejao spekulacije da naprednjaci sa socijalistima i DSS uveliko spremaju novi ”red vožnje” u Starom dvoru, po kojem DS i aktuelni gradonačelnik Dragan Đilas više ne bi bili na vlasti.\nPre otvaranja zvaničnih međustranačkih pregovora, predsedništvo SNS trebalo bi da pokrene inicijativu za prekomponovanje vlasti i u glavnom gradu. Izvori iz naprednjačkog tabora kažu nam da oni mogu da računaju na 59 od 110 odbornika u gradskom parlamentu. Očekuju, takođe, da će im prići i PUPS, koji je do sada čvrsto stajao uz Đilasa, jer bi u suprotnom Krkobabić poljuljao svoje pozicije u vladi.\nPotpredsednik PUPS Momo Čolaković kaže nam da nikakav poziv na razgovore od\nSNS nije stigao. Tvrdi da će se oni ponašati u skladu sa interesima partije i da će odlučivati samostalno.\nI šef IO SPS Branko Ružić tvrdi da ta partija još nije dobila zahtev za pregovore o smeni vlasti u Beogradu. Nezvanično saznajemo da su socijalisti već pričali sa šefovima odbora o prekomponovanju vlasti na lokalu, a pomenuto je i pitanje Beograda.\n- Očekujemo uskoro neophodne promene u Beogradu - rekao je Andreja Mladenović, šef odbora DSS.\nDok naprednjaci spremaju strategiju za ”osvajanje” Skupštine Beograda, izvan klupa i vlast i opozicija uveliko vrbuju odbornike na svoju stranu. Nezvanično saznajemo da je SNS već stupio u kontakt sa pojedinim predstavnicima Đilasove liste, ali i gradonačelnik, navodno, ima svoje džokere u redovima opozicije.\nSRBIJA Kako smeniti Đilasa?


Cat predstavio S50 izdržljiv pametni telefon - NewsHub\nCat predstavio S50 izdržljiv pametni telefon\n2014. rujan 12 12:58\nBEOGRAD - Kompanija Cat Phones predstavila je novi Cat S50, izdržljiv 4G pametni telefon specijalno napravljen za upotrebu na otvorenom i u teškim vremenskim uslovima, pogodan za korisnike koji se bave ekstremnim sportovima i radom na otvorenom.\nModel S50 je vodootporan i opremljen ekranom koji se može dodirivati čak i mokrim prstima, navodi se u saopštenju kompanije.\nTelefon je opremljen četvorojezgarnim procesorom (1,2 GHz) koji pokreće poslednja verzija Androida (KitKat) sa pristupom aplikaciji Google Play što znači da nije potrebno tražiti kompromis između performansi i zaštite.\nModel S50 je istovremeno prvi Cat telefon sa instaliranom Cat virtuelnom prodavnicom (Cat Phones App Store) koja pruža više od 1.000 odabranih aplikacija.\nOva kolekcija sadrži često korišćene aplikacije kao što su Skype i Endomondo, pored manje poznatih, ali podjednako korisnih aplikacija kao što je CHECD što znači da korisnici Cat telefona ne moraju da pretražuju Google Play kako bi među 1,2 miliona aplikacija pronašli baš onu koju žele.\nKao nasljednika najprodavanijeg Cat B15Q izdržljivog telefona, model S50 krasi brži procesor, veći ekran, duže trajanje baterije u režimu pripravnosti, bolji kvalitet slike zahvaljujući kameri od osam megapiksela, te dobre performanse povezivanja zahvaljujući 4G kompatibilnosti.


Radioaktivni oblak kružio iznad Evrope: Ili je ruski tajni nuklearni test ili opasno zračenje farmaceutske industrije | WebTribune\nHome IZA OGLEDALA Radioaktivni oblak kružio iznad Evrope: Ili je ruski tajni nuklearni test ili opasno zračenje farmaceutske industrije\nNorveška agencija za zaštitu od radijacije NRPA potvrdila je zabrinjavajuću informaciju, ali uverava kako trenutno nema nikakve opasnosti za čovečanstvo\nŠirom Evrope u januaru ove godine zabeležena je mala, ali zabrinjavajuća stopa radijacije, a naučnici sve ovo vreme bezuspešno pokušavaju da otkriju njen izvor.\nNeki sumnjaju da je za sve krivac nuklearno testiranje koje su Rusi izveli na Arktiku, a drugi pak misle da je za opasno zračenje odgovorna farmaceutska industrija, piše Motherboard.\nFrancuski nuklearni institut IRSN izvestio je da su u tragovima detektovali radioaktivni jod-131 u atmosferi iznad severne Norveške, Finske, Poljske, Nemačke, Češke, Francuske i Španije. Nivo mu je danas u granicama normale, ali stručnjaci su zabrinuti jer ne znaju šta je bio uzrok njegovom povećanju.\nNorveška agencija za zaštitu od radijacije NRPA potvrdila je zabrinjavajuću informaciju, ali uverava kako trenutno nema nikakve opasnosti za čovečanstvo.\nVeć se neko vreme šuška da je Rusija u tajnosti testirala nuklearno oružje na arktičkom području, navodno u oblasti Nova Zemlja, prenosi Jutranji list. Radioaktivni jod-131 prvi put otkrili su naučninici sa dva univerziteta u Kaliforniji 1938. i odmah ga povezali s radioizotopom sličnom iz testiranja atomske bombe koja su 1950-ih sproveli Rusi i Amerikanci.\nIste opasne čestice pretile su i posle nuklearne katastrofe u Černobilju u Ukrajini 1986. i posle nesreće u nuklearnoj elektrani Fukušima u Japanu 2011.\nAli sporni jod-131 koristi se i u medicinskoj industriji i to za lečenje bolesti raka povezanih za štitnom žlezdom.\nS obzirom na to da je u atmosferi prepoznat samo jod-131, a drugih radioaktivnih sastojaka nije bilo, verujemo da mu je izvor u farmaceutskoj industriji jer upravo ona proizvodi radioaktivne lekove. Ipak, teško je sa sigurnošću potvrditi lokaciju sporne fabrike zbog prebrzog menjanja smera vetrova koji nose opasne čestice, ali sumnjamo na istočnu Evropu – rekla je Astrid Liland iz norveške agencije NRPA.\nZbog radioaktivnog oblaka iznad Evrope uzbunu su podigle i Sjedinjene Američke Države pa su 17. februara na Stari kontinent poslale specijalizovanu letelicu koja bi trebala da detektiuje opasne čestice. Isti avion nedavno je učestvovao u ekspediciji iznad korejskog poluostrva nakon nagađanja da je Severna Koreja izvela nuklearna testiranja.


Brnabić: Poljoprivreda jedan od fokusa saradnje Srbije s Kinom china radio international\nBrnabić: Poljoprivreda jedan od fokusa saradnje Srbije s Kinom\n2018-07-09 14:53:44 cri\nPremijerka Srbije Ana Brnabić rekla je danas da je poljoprivrda jedan od fokusa saradnje Srbije s Kinom u izjavi na margini Samita Kina i 16 centralno i istočno evropskih zemalja u Sofiji.\n"Mi smo i do sada i bilateralno, i ranije tokom samita, potpisivali razne ugovore o saradnji i sporazume koji se tiču poljoprivrede", rekla je ona i ocenila da je verovatno najznačajniji onaj oko izvoza mesa.\nPremijerka je rekla da se vidi značajan rast srpskog izvoza u Kinu i da će nastaviti tim tempom.\nDanas je u odsustvu ministra poljoprivrede u Sofiji potpresednica vlade Zorana Mihajlović potpisala sporazum za industrijski park za voće i povrće, rekla je premijerka i ukazala da je "poljoprivreda nešto što jeste jedan od fokusa naše saradnje s Kinom.\nPremijerka je odbacila tvrdnju da su krediti nepovoljni i rekla da se oni dobijaju pod jako povoljnim uslovima sa pet do sedam godina grejs perida i kamatnom stopom od dva, tri odsto kao i da su potpuno transparentni i da je to odraz srpskog strateškog partnerstva s Kinom.\nStrateško partnerstvo s Kinom Srbiji donosi i mnogo drugih prednosti ukazala je Brnabić i pomenula železaru Smederevo i kompaniju Hestil i očuvanje pet hiljada radnih mesta. Ona je ponovila da se nada da ćemo imati dobro interesovanje nekih kineskih kompanija za RTB Bor i Ikarbus.\nBrnabić se zahvalila kineskom predsedniku Si Djinpingu na njegovoj podršci Srbiji i izrazila nadu da će na poziv predsednika Aleksandra Vučića ponovo posetiti Srbiju.\n"Izuzetno cenimo i čuvaćemo naše čelično prijateljstvo sa Kinom", rekla je Brnabić.\nPremijerka je rekla da i ona i predsednik Srbije imaju odličan odnos s bugarskim premijerom Borisom Borisovim, domaćinom današnjeg samita 16+1 u Sofiji.\n"Ja sam rekla danas tokom mog obraćanja na samitu da su projekti koje mi imamo u okviru inicijative 16 plus jedan projekti koji nisu važni samo za republiku Srbiju, to su pre svega projekti koji spajaju region", rekla je Brnabić.


19.04.2017 u 07:57\nPobednicima maratona po 3.000 evra\nBeograd se užurbano priprema za 30. beogradski maraton koji će se održati u subotu, gotovo svi naši najbolji maratonci i polumaratonci odlučili su da isprobaju novu stazu, imena elitnih trkača iz inostranstva još su obavijena velom tajne, a organizatori su saopštili su i visinu nagrada i bonusa za najuspešnije. Pobednici maratona u muškoj i ženskoj konkurenciji dobiće po 3.000 evra, u polumaratonu po 250 evra, nagrade će dobiti po petoro najuspešnijih u obe konkurencije na stazi od 42.195 metara i po troje na stazi od 21.097,5 metara, a za svaki slučaj spremni su i posebni bonusi za svetske (50.000 evra) i evropske rekorde (25.000 evra), za rekorde Srbije u maratonu (10.000 evra) i polumaratonu (3.000 evra). Pored nagrada za pobedu pobednici maratona i polumaratona dobiće automatski i\n18.04.2017 u 16:14\nNova maratonska staza – nova pravila\nOvogodišnji, 30. Beogradski maraton održaće se u subotu 22. aprila na novoj trasi na kojoj će se naći i staro jezgro Zemuna, Most na Adi i prvi put neki novobeogradski bulevari, jer se u ovom delu grada neće trčati dva kruga već samo jedan. Zbog toga će Beograđani morati da promene već ustaljene navike. – Zajedno sa organizatorima maratona i nadležnim gradskim sekretarijatima preduzeli smo sve da se dođe do nove trase Beogradskog maratona vodeći računa o svim mogućim problemima. Ova staza rezultat je kompromisa, koji će omogućiti održavanje Beogradskog maratona, a Beograđanima da koliko god je to moguće završe svoje obaveze koje su planirali za taj dan.\n17.04.2017 u 14:20\nNavijajte za domaće\nBeogradski maraton održaće se 30. put u subotu 22. aprila, prvi put na novoj stazi od 1990. godine kada se prvi put trčalo na stazi koju su verifikovali AIMS i IAAF, budući da su prvi i drugi maraton 1988. i 1989. održani na sasvim drugačijim i neverifikovanim trasama. Ta nova staza, kojom je eliminisan drugi krug u maratonu na Novom Beogradu i koja i maratonce i polumaratonce vodi i preko Mosta na Adi izgleda da je bila odlučujuća da se većina naših najboljih trkača na dugim prugama, u polumaratonu i maratonu odluči da 22. aprila krene u novu trkačku avanturu.\n09.04.2017 u 20:51\nBračni par trijumfovao u Parizu\nZaista dosad nezabeležen podvig ostvarili su na maratonu u Parizu Kenijci Pol Lonjangata i Pjuriti Rionoripo – postali su prvi bračni par koji je trijumfovao na jednom od „zlatnih” maratona Međunarodne asocijacije atletskih federacija (IAAF), a možda i na maratonima uopšte. Pol i Pjuriti nisu iskusni maratonci, čak ni iskusni seniori. Kao mladi takmičari ostvarili su značajne rezultate na velikim takmičenjima u dresu Kenije, a onda gotovo potpuno nestali sa svetske scene. Pjuriti Rionoripo (1993) je 2009. osvojila zlato na Svetskom prvenstvu za mlade, a 2010. bila je druga juniorka na Svetskom šampionazu krosu, dok je Pol Lonjangata (1992) najveći uspeh ostvario osvojivši bronzu na 10.000 na svetskom juniorskom prvenstvu 2010. Na međunarodnoj sceni nije ih bilo godinama. Lonjangata\n09.04.2017 u 11:33\nMasovno učešće stranaca na maratonu u Pjongjangu\nPJONGJANG - U Pjongjangu se održava godišnji maraton, na kojem učestvuje oko 2.000 trkača među kojima više od polovinu čine stranci - većinom Evropljana i drugih zapadnjaka, uprkos višestrukim sankcijama UN protiv Severne Koreje zbog njenog nuklearnog i balističkog raketnog programa i geopolitičkim tenzijama. Stadion „Kim Il-sung”, koji može da primi 40.000 gledalaca, danas je prepun gledalaca koji aplaudiraju trkačima, okruženi portretima osnivača Severne Koreje Kim Il-sunga i njegovog pokojnog sina i naslednika Kim Džon-ila koji se osmehuju sa krova, prenosi AFP. Današnji maraton je deo komemoracija povodom obeležavanja rođendana Kim Il-sunga, koji je rođen 15. aprila pre 105 godina, a u VIP loži sedi i nekoliko zvaničnika u vojnim uniformama. Trkači su, odmah po početku trke,\n06.04.2017 u 21:52\nČistjakova ponovo u Beogradu\nProjekat „Legende ponovo u Beogradu”, koji su krajem prošle godine najavili gradonačelnik Beograda Siniša Mali i direktor Beogradskog maratona Dejan Nikolić povodom 30. beogradskog maratona (22. april) više nije samo želja. Posle Portugalke Roze Mote, nekad najbolje maratonke Evrope i sveta i Finca Lasea Virena, prvog pobednika na 5.000 i 10.000 m na uzastopnim olimpijskim igrama, i treća od deset legendi svetske atletike i svetskog sporta, koje su već bile u Beogradu kao promotori ove tradicionalne manifestacije, potvrdila je dolazak. „Izuzetno sam srećna što ću ponovo biti u Beogradu i na Beogradskom maratonu. Znam da se priprema jubilarni Beogradski maraton i znam da je to izuzetno značajno za organizatore i za grad Beograd. Radujem se što ću ovom prilikom videti i atletske\n30.03.2017 u 22:00\nMaratonci četiri puta „forsiraju” Savu\nJoš 1989. godine uz pomoć Freda Liboua, osnivača i direktora Njujorškog maratona trasirana je staza Beogradskog maratona kojom se trčalo od trećeg maratona 1990. do 29. koji je održan prošle godine. Ta trasa, njeni rekordi i rekorderi odlaze u istoriju jer će se 22. aprila na 30. beogradskom maratonu trčati novom trasom. Nova trasa polumaratonske i maratonske trke sudeći po onom što je rečeno na predstavljanju u Skupštini Beograda biće mnogo zanimljivija i učesnicima i svima koji budu posmatrali snimke i fotografije s ove manifestacije. – Razmišljanja i pripreme za promenu staze trajale su godinama a 20. decembra kada je gradonačelnik Siniša Mali najavio prelazak na novu trasu počeli smo da radimo na sprovođenju ove ideje u delo. Staru stazu smo prevazišli brojem učesnika, i sam\n30.03.2017 u 20:10\nNovosadski polumaraton humanitarnog karaktera\nNovi Sad – Novosadski polumaraton, koji kreće u subotu, 1. aprila, sa Trga slobode, imaće i humanitarni karakter. Crveni krst Novog Sada i kompanija za proizvodnju auto-delova „Lir”, u saradnji sa Novosadskim polumaratonom, prikupljaju sredstva za socijalno ugroženu decu čiji su roditelji korisnici Narodne kuhinje. Prikupljeni novac iskoristiće se da bi deca mogla da otputuju na odmor, najavio je organizacioni odbor. Novosadski polumaraton održava se 24. put. Na glavnoj, polumaratonskoj trci dugoj 21 kilometar očekuje se više od 1.100 učesnika i učesnica, kako iz Srbije, tako i iz inostranstva. Za učešće na manifestaciji prijavilo se oko 90 stranaca iz 22 zemlje, ali i više od 400 Novosađana i Novosađanki, naveo je predsednik Skupštine grada Zdravko Jelušić, koji je i predsednik


Bez struje četiri meseca - Društvo - Dnevni list Danas\nPočetna » Društvo » Bez struje četiri meseca\n0Piše: Fonet 11. septembra 2019. 14.18\nPrekid snabdevanja električnom energijom predstavlja izuzetno veliki problem za raseljeničku zajednicu koja broji oko 50 lica, naročito imajući u vidu da u centru žive najmanje dve osobe koje boluju od dijabetesa, od kojih je jedna prinuđena da insulin drži u frižideru obližnje pošte, dodaje se u saopštenju.\nU kolektivnom centru ima dece školskog uzrasta koja usled navedenih okolnosti nemaju adekvatne uslove za pohađanje škole. Povodom ovog slučaja, stanovnici kolektivnog centra su se obraćali EPS Distribuciji i Ministarstvu pravde, dok je Inicijativa A 11 o situaciji u kolektivnom centru obavestila Komesarijat za izbeglice i migracije, kancelariju Poverenika za izbeglice i migracije gradske opštine Voždovac, kao i Službu za hitno postupanje Zaštitnika građana.\nDo danas nije dobijen bilo kakav odgovor, a izostala je reakcija pružanja pomoći stanovnicima centra. Inicijativa A11 smatra da ovaj problem zahteva hitno rešenje nadležnih institucija koje su upoznate sa slučajem kako bi se izbegle dalje povrede njihovih ljudskih prava koje bi mogle da prouzrokuju teže posledice.\nizbeglice, Struja, vozdovacBeograd\nUseljenje za godinu dana\nVeća ovlašćenja Komesarijata za izbeglice


IZVRŠNI DIREKTOR CESIDA: Izborni sistem mora da se menja\nIzborni sistem u Srbiji trebalo bi da se promeni tako da građani znaju svakog pojedinca koji ih predstavlja u republičkom parlamentu, jer bi to omogućilo lakšu komunikaciju građana i države, rekao je danas izvršni direktor Cesida Marko Blagojević gostujući na televiziji B92.\nOn je ocenio da bi promenom izbornog sistema svako znao kome unutar vlasti može da se obrati u slučaju nekog problema i dodao da u trenutnom odnosu snaga republička skupština predstavlja "protočnu tačku" na putu onoga što se dogovori u Vladi Srbije.\n"To je tako bilo, tako je danas i tako će biti dok se ne promeni sistem izbora poslanika. Poslanici zavise od svojih partija, a ne postoji odnos međuzavisnosti između poslanika i građana. Ima delova zemlje koji uopšte nisu predstavljeni u parlamentu, u jednom mandatu pola opština nije imalo predstavnika u Skupštini Srbije, a svaki građanin bi trebalo da zna koji čovek ga predstavlja u Skupštini, a ne koja stranka", kaže Blagojević.\nGovoreći o predlogu za rotaciju predsednika Skupštine Blagojević je mišljenja da taj princip sam po sebi ne znači ništa loše, ali da je ideja "malo neuobičajena".\n"Ono što je važno jeste da postoji stabilna i kompaktna većina u parlamentu, jer kada ona postoji onda se pitanje onoga ko vrši funkciju predsednika ne postavlja kao najvažnije", rekao je Blagojević.\nNa pitanje o sastavu nove vlade i najavljenim stručnjacima na ministarskim pozicijama Blagojević je rekao da to "svakako zvuči dobro", ali da će zaista biti dobro ukoliko postoji politička podrška takvoj ličnosti.\n"Ne može čovek koji je samo i jedino ekspert da vrši političku funkciju. Čak i sa svom podrškom moraće i sam jednom da se bavi politikom, a pitanje je ličnosti da li će onda postati i pravi političar. Dobra stvar sa njima je i to što ih se lakše možete otarasiti. Ipak, to je pre prednost kod koalicionih vlada, a sada i nije pitanje, već možda više odraz volje da se nešto uradi", zaključio je Blagojević.


Izvršio samoubistvo zbog "nameštanja" - Sportske.net\nRobert Kutaši bio je vodeći čovek mađarskog fudbala kada su anti-korupcijske kampanje u pitanju.\nOčigledno da nije mogao da podnese da se u klubu koji on vodi iza njegovih leđa nameštalo pa je zbog te činjenice danas izvršio samoubistvo.\nKutaši je imao 48 godina a tokom ove nedelje, kada je pokrenuta istraga protiv njegovih fudbalera, rekao je da je njegov život gotov.\nKutaši je izgleda mislio ozbiljno a istraga će pokazati da li su igrači REAC-a učestvovali u pomenutim "nameštaljkama". Do sada je ispitano 25 osoba a rezultati istrage biće objavljeni tokom narednih nedelja.


31. sednica Skupštine opštine: DR PERIŠA JOVANOVIĆ IZABRAN ZA ČLANA OPŠTINSKOG VEĆA – Palanačke novine\nPredsednik Opštine Smederevska Palanka, Radoslav Milojičić Kena, na 31. sednici Skupštine opštine dobio je apsolutnu podršku svih odbornika, i vladajuće većine i opozicije. Nijedan odbornik nije glasao za „predlog“ Državne revizorske institucije, koja je Skupštinu opštine pozvala da aktuelnog predsednika Opštine razreši dužnosti.\nOva sednica SO sazvana je po hitnom postupku, na osnovu dopisa Državne revizorske institucije, koja je zahtevala da se dostavi izveštaj o preduzetim merama, na osnovu nalaza ove ustanove, koja je u palanačkoj opštini izvršila revizorski nadzor.\nSekretar SO Smederevska Palanka, Gordana Kostić, obrazložila je dopis DRI, prema kome u roku od mesec dana Skupština opštine treba da se izjasni o izveštaju predsednika Opštine o merama preduzetim posle rešenja Državne revizorske institucije. Odbornici SO jednoglasno su odlučili da se predsednik Milojičić zaduži da u pomenutom roku sačini izveštaj, o kome će se potom izjasniti palanačka SO.\nU dopisu DRI stajao je i „predlog“ odnosno poziv da SO, kao jedini za to nadležni organ, pokrene mere za razrešenje aktuelnog predsednika Opštine. To je podrazumevalo da se odbornici najpre izjasne o tome da li ovaj „poziv“ prihvataju, i da se, tek u slučaju pozitivnog izjašnjavanja pristupi pomenutoj zakonskoj proceduri. Međutim, niko od odbornika nije podržao pomenuti predlog, što znači da su svi odbornici, praktično, ovim činom izrazili podršku aktuelnom predsedniku Opštine, Radoslavu Milojičiću Keni.\nNa dnevnom redu tridest prvog zasedanja palanačke SO našao se i Predlog programa održavanja komunalne infrastrukture – javna higijena, zelenilo, zimska služba i košenje trave uz lokalne puteve u Opštini Smederevska Palanka za 2015. godinu – koji su odbornici usvojili. Takođe, doneta je i Odluka o utvrđivanju radnog vremena Doma zdravlja u Smederevskoj Palanci. Radi se o Odluci koja je usklađena sa novim zakonskim rešenjima.\nNa osnovu predloga Upravnog odbora Narodnog muzeja u Smederevskoj Palanci, za direktora ove ustanove izabran je Stevan Martinović, istoričar umetnosti – master, pošto je dosadašnjem v.d. direktora, istoričaru umetnosti Biljani Živković, istekao mandat. Doneto je i Rešenje o obrazovanju Opštinskog štaba za vanredne situacije Opštine Smederevska Palanka.\nU okviru dopunske tačke dnevnog reda, odbornici su ubedljivom većinom glasova (34 „za“) izabrali dr Perišu Jovanovića za člana Opštinskog veća. Doktor Jovanović dolazi na upražnjeno mesto, posle smrti Branislava Lazića.\nDanašnja sednica SO počela je minutom ćutanja, kojim je odana počast srpskim radnicima poginulim u nesreći u Ruskoj Federaciji.\nNext story Radikali proslavili Sveta Tri Jerarha\nPrevious story Promocija etno radova i veština u restoranu „Etno kutak“


ZAKON O PROCENITELJIMA VREDNOSTI NEPOKRETNOSTI: Sudski veštaci traže izmene Zakona radi usaglašavanja različitih tumačenja o sertifikatima potrebnim za zvanje procenitelja. Veštaci navode da podzakonskim aktima još uvek nije definisano, gde i ko organizuje edukaciju, kome se uplaćuje novac, te koliko će iznositi naknada za procenu. Isto tako, ostalo je nejasno da li veštaci u narednih godinu i po dana mogu i dalje da procenjuju, ili je njima oduzeto pravo na procenu\nRadna grupa sudskih veštaka predložiće nadležnima promenu Zakona o proceniteljima vrednosti nepokretnosti ("Sl. glasnik RS", br. 108/2016 - dalje: Zakon) jer smatraju da je potrebno usaglasiti postojeće propise o licencama.\nOni objašnjavaju da je potrebno usaglasiti različita tumačenja o sertifikatima potrebnim za zvanje procenitelja. Jer, prema jednom tumačenju nije potrebno da procenitelj ima međunarodni REV sertifikat, dok novi Zakon priznaje ovaj dokument.\nSindikat sudskih veštaka, koji se bavi procenama nepokretnosti, zatražio je od Ministarstva finansija da poništi i nedavni konkurs za izbor članova Stručnog odbora, koji treba da donese podzakonska akta, koja će regulisati oblast veštačenja i licenciranja procenitelja.\n"Novi Zakon čija primena počinje 6. juna 2017. godine, propisuje da jedini koji mogu da obrazuju kandidate su ona udruženja koja imaju 25 članova sa REV sertifikatom, a to trenutno ima samo jedno udruženje građana u Srbiji, Nacionalno udruženje procenitelja Srbije", kaže predsednik Sudskih veštaka, Nikola Dragović. On dodaje da je problem i to što stručna obuka još nije definisana. On kaže da će onima koji od 2008. godine imaju licencu procenitelja, ona biti priznata, što znači da će Zakon retroaktivno delovati deset godina unazad.\n"Ništa od ovih pitanja nije definisano u novom Zakonu, a moralo je biti. Od 300 do 400 ljudi će u narednih 18 meseci morati pohađati obuku od po 45 dana, da uče nešto što inače rade godinama i još da plate ogromna sredstva za licencu kako bi nastavili da se bave svojim poslom", kaže predsednik Sudskih veštaka, Nikola Dragović.\n"I dalje nije jasno da li će se prilikom procene stana pred sudovima, vrednovati procena sudskog veštaka ili procenitelja, te da li se može očekivati da će doći do iste procene ili će se ona razlikovati jer je metodologija različita. Postavlja se i pitanje šta je na sudu validno", kaže Dragović.\nU Zakonu je definisano da će procenitelji vršiti i procenu privrednih subjekata, ali kako kažu veštaci, nejasno je koji pojedinac je dovoljno stručan da sam uradi procenu, na primer, termoelektrane, koja pored objekata i zemljišta ima i turbine, elektroinstalacije, trafoe.\nSudski veštaci upozoravaju na nedostatke odluke da sve procene obavlja jedan čovek.\nProcena vrednosti nekretnina se dosta banalizuje ističu oni, jer kako kažu vrednost vinograda, recimo, nije samo površina zemljišta, već tu vrednost procenjuju veštaci koji su geolozi, agronomi. Potrebno je i nekoliko stručnjaka iz različitih oblasti za procenu vrednosti jedne termoelektrane ili velikog preduzeća.\n"Suštinska razlika je u poznavanju ekonomije, zato što je 99,9 odsto sudskih veštaka završilo arhitekturu ili građevinu, te samim tim nisu upoznati sa ekonomskim aspektom procene vrednosti", kaže sudski veštak za finansije Ervin Pašanović.\nOn objašnjava da je u skladu sa novim Zakonom, za licencu potrebno imati master nivo školovanja, položen stručni ispit, dok za sudskog veštaka treba ispuniti zahteve iz javnog poziva koji se periodično raspisuje, ali se ne polaže stručni ispit u čemu je glavna razlika.\nOd 75 profesionalnih procenitelja nekretnina u Srbiji sa sertifikatima, oko 80 odsto je iz Beograda, odnosno radi u Beogradu i iz Beograda pokriva ostale krajeve u Srbiji.\nIzvor: Vebsajt Novosti, 21.03.2017.


Evropski parlament za bolju zaštitu kućnih ljubimaca - Istinito.com - Ne budi ovca!\nPočetna > Svijet > Evropski parlament za bolju zaštitu kućnih ljubimaca\n22. Januara 2020. Istinito596Leave a Comment on Evropski parlament za bolju zaštitu kućnih ljubimaca\nPoslanici Evropskog paramenta pozvali su na uvođenje oštrijih zakona kako bi se stalo na put nelegalnoj trgovini kućnim ljubimcima širom EU i da bi se bolje zaštitile životinje.\n“Građane treba ohrabriti da usvajaju, a ne da kupuju kućne ljubimace”, poručuju u Evropskom parlamentu.\nU Evropskom parlamentu navode da su psi i mačke najpopularniji kućni ljubimci u EU i da ih mnogi Evropljani smatraju “dijelom porodice”.\n“Najveći broj građana EU brine o dobrobiti svojih krznenih prijatelja. Čak 74 procenta vjeruje da bi kućni ljubimci trebalo da budu bolje zaštićeni”, navode u Evropskom parlamentu.\nParlamentarci ocjenjuju da ilegalna trgovina kućnim ljubimacima vodi lošijim uslovima za uzgajanje, preranom odvajanju štenaca i mačića od roditelja i njihovom izlaganju stresnim uslovima.\nNavodi se i da ilegalna trgovina predstavlja rizik za javno zdravlje, jer se nelegalno uzgajani kućni ljubimci često ne vakcinišu što može dovesti do širenja bjesnila, parazita i infektivnih bolesti kako na ljude tako i na druge životinje.\nU EP upozoravaju da kupci u zemljama Evorpske unije često nabavljaju kućne ljubimce preko interneta i da su neobaviješteni o rizicima koje to sa sobom nosi.\n“Evropska komisija se poziva da izađe sa prijedlogom obavezujućeg sistema identifikacije i registracije pasa i mačaka, veće kontrole i oštrijih sankcija za one koji obezbeđuju lažne pasoše za kućne ljubimce”, navode u EP.\nPozivaju i na zajedničku definiciju uzgajivačnica štenaca i mačića kako bi se izjednačili standardi brige o životinjama, a time i njihove prodajne cijene.\nPored zajedničkih EU pravila za uzgajanje kućnih ljubimaca, Evropski parlament je zatražio i uspostavljanje nacionalnih registara ovlaštenih uzgajivača i prodavaca.\nRezolucija EP o dobrobiti kućnih ljubimaca biće usvojena na plenarnom zasjedanju u februaru.\nTagged evropski parlament istinito kućni ljubimci zakon zastita\nZvizdić i Koč razgovarali o saradnji BiH i Turske


Cvijanović: Epidemiološka situacija može da utiče na izlaznost građana na izborima | Banjaluka.net\nCvijanović: Epidemiološka situacija može da utiče na izlaznost građana na izborima\nPredsjednik Republike Srpske Željka Cvijanović ocijenila je da epidemiološka situacija može da utiče na izlaznost građana na predstojeće lokalne izbore, ali i da ima dovoljno vremena da se utvrdi na koji način se može organizovati taj proces da bude u skladu sa epidemiološkim mjerama.\nCvijanovićeva je istakla da to neće biti prvi izbori koji se negdje organizuju u doba korone, jer su sprovedeni i u drugim zemljama.\n“Prema tome, kada smo do sada znali kako da doskočimo određenoj situaciji, tako ćemo i sada znati kako da doskočimo ovoj situaciji”, rekla je Cvijanovićeva.\nOna očekuje da će zbog predstojećih lokalnih izbora biti “vruća” jesen, ali i da će to sve izgledati drugačije nego ranije, jer će i politička aktivnost partija biti drugačija zbog vanredne situacije izazvane virusom korona.\n“Sigurno je da nećemo imati velika okupljanja, nećemo biti u zatvorenom prostoru kao ranije, neće biti kontakata i svega onoga što je pratilo kampanje”, rekla je Cvijanovićeva.\n“Svako vrijeme kriza nosi neke svoje karakteristike i to su vremena u kojima se uvijek probudi pojačan stepen solidarnosti, a tako je slučaj i sada. To je vrijeme koje pokaže slabosti i nedostatke koje imate, ali i sposobnost da se brzo organizujete i djelujete”, rekla je Cvijanovićeva.\n“Za sad nije opcija da će se ponovo blokirati život, zaustaviti privreda, proizvodnja, odlazak ljudi na posao, djece u školu, jer smo našli određene modalitete kako da djecu vratimo u školu, ali i kako da se nastavi svakodnevni život”, rekla je Cvijanovićeva.\nКomentarišući migrantsku krizu i odluku vlasti Unsko-sanskog kantona /USК/ o zabrani prevoza migranata u ovaj kanton, Cvijanovićeva je rekla da se tom pitanju treba pristupiti na drugačiji način.\n“Ne možemo da držimo ljude za koje ne znamo ni ko su ni šta su, jer nemaju nikakva dokumenta ili imaju lažna, ili dokumenta iz više zemalja”, rekla je Cvijanovićeva za ATV.\n“Niko nije računao na to da će Srpska imati i zadržati svoj snažan identitet, da će u njoj biti veoma važno da se Republika čuva, te da se jačaju institucije i identitet naroda”, rekla je Cvijanovićeva.\nOznake: epidemiološka situacija, lokalni izbori, Željka Cvijanović


RTCG - Radio Televizija Crne Gore - Nacionalni javni servis :: Politika :: Pregovori Beograda i Prištine važni za region\nBRAJOVIĆ - BEČIĆ 24. 09. 2018. 12:30 >> 12:10 2\nBRAJOVIĆ - BEČIĆ\nPregovori Beograda i Prištine važni za region\nCrna Gora prati pregovore Beograda i Prištine koji su važni za stabilizaciju prilika u regionu i pozdravlja napore obje strane u cilju postizanja odgovarajućeg rješenja, kazao je predsjednik Skupštine Crne Gore, Ivan Brajović.\nBrajović je razgovarao sa predsjednikom poslaničke grupe prijateljstva Narodne skupštine Republike Srbije sa Crnom Gorom Igorem Bečićem, u okviru posjete srpskih parlamentaraca Crnoj Gori.\nKako je saopšteno iz Brajovićevog kabineta, tokom razgovora zajednički je konstatovano da je snažnija parlamentarna saradnja posebno značajna za jačanje sveukupnih odnosa i saradnje između dvije prijateljske zemlje.\nOcijenjeno je i da će intenzivni politički dijalog zakonodavnih vlasti na svim nivoima doprinijeti boljem međusobnom razumijevanju.\n"Crna Gora prati pregovore Beograda i Prištine koji su važni za stabilizaciju prilika u regionu i pozdravlja napore koje ulažu obje strane u cilju postizanja odgovarajućeg rješenja", kazao je predsjednik Skupštine Crne Gore.\nImajući u vidu opredjeljenje dvije države da postanu dio Evropske unije, tokom razgovora bilo je takođe riječi i o značaju održavanja dinamike procesa proširenja.\n"Predsjednik poslaničke grupe prijateljstva, Bečić je istakao da su za Srbiju posebno dragocjena iskustva i podrška Crne Gore koja je najdalje odmakla u procesu pregovora o članstvu u Uniji", zaključuje se u saopštenju iz Brajovićevog kabineta.\nIvan Brajović CG - Srbija Igor Bečić\nČeška će intezivirati podršku Crnoj Gori\nJednoglasna podrška Brajoviću, Šehoviću i Orlandiću\nCG i Turska razvijaju prijateljske i bratske odnose\n21. 02. 2020. 9\nTurska dokazani prijatelj Crne Gore\n20. 02. 2020. 6


Berbok obećala nemačku podršku Ukrajini\nTanjug 7. februara 2022. 19:47\nKIJEV – Ministarka spoljnih poslova Nemačke Analena Berbok obećala je tokom današnje posete Kijevu nemačku podršku Ukrajini.\nNa zajedničkoj konferenciji za novinare, Berbok i njen ukrajinski kolega Dmitrij Kuleba izjavili su da niko ne može da podrije njihovo prijateljstvo, a Berbok je naglasila da je Nemačka spremna da plati visoku ekonomsku cenu kako bi odvratila Moskvu od njenih planova.\nKako se navodi u izveštaju Rojtersa, još uvek nije jasno da li će se Berbok sastati sa predsednikom Volodimirom Zelenskim ili ne.\nDva diplomatska izvora rekla su da je sastanak otkazan, a iz kabineta ukrajinskog predsednika kažu da sastanak nije zakazan, dok je sa druge strane, Kuleba rekao da izostanak takvog sastanka ne treba shvatiti kao znak bilo čega.\n„Stojimo uz Ukrajinu“, rekla je Berbok i dodala: „Dragi Dmitrij, znaš da možeš da računaš na Nemačku“.\nPoseta šefice nemačke diplomatije Kijevu, njena druga za tri nedelje, jedna je u nizu poseta visokih zvaničnika iz zemalja članica NATO koji nameravaju da pokažu solidarnost sa Ukrajinom, navodi britanska agencija.


Momirović: Ubrzati radove na izgradnji stanova za pripadnike snaga bezbednosti (video) - Glas Šumadije\nNaslovna > Društvo > Momirović: Ubrzati radove na izgradnji stanova za pripadnike snaga bezbednosti (video)\n23/11/2020 23/11/2020 13602 komentara na Momirović: Ubrzati radove na izgradnji stanova za pripadnike snaga bezbednosti (video)\nRadovi na izgradnji stanova za pripadnike snaga bezbednosti se dobro izvode, ali u narednom periodu moramo to da ubrzamo dodatno, izjavio je danas u Kragujevcu ministar gradjevinarstva, saobraćaja i infrastrukture Tomislav Momirović.\nImamo neka kašnjenja, ona su delimično objektivna, naravno izazvana koronom, ali delimično tu ima i naših propusta, rekao je Momirović novinarima.\nDodao je da ne želi nikoga da navodi, ali je istakao da propusti u budućnosti ne smeju da se dešavaju.\nMomirović je zamolio sve nadležne institucije da dodatno ulože svoj napor kako bi završili ovaj projekat i sve druge projekte u zemlji „koje možemo objektivno da završimo“.\nMi smo uz neke, hajde da kažem, probleme koje smo imali u početku uspeli da koordinacijom svih državnih organa tu priču zaista zaletimo, ne svuda sa podjednakim uspehom, rekao je Momirović.\nOcenio je da „negde radovi ozbiljno kasne“ i da se razlog za to kašnjenje po pravilu nalazi u lokalnim samoupravama, neblagovremenim urbanističkim projektima, a negde ima problema sa rezminiravanjem, infrastrukturom…\nMi te stvari moramo da rešimo, zato smo imali sastanak ovde i sutra imamo ponovo sastanak u Beogradu i uveren sam da ćemo rešiti, rekao je Momirović.\nMomirović je danas obišao radove u naselju Denino brdo u Kragujevcu gde će u prvoj fazi biti izgradjeno 270 stanova za pripadnike bezbednosti.\nRekao je da je u prvoj fazi u Srbiji planirana izgradnja oko 7.000 stanova za dve godine, a u narednim fazama dupliranje broja stanova.\nGradonačelnik Kragujevca Nikola Dašić je rekao novinarima da jedini problem koji koči radove na infrastrukturi otklanjanje minskih sredstava koja su pronadjena na lokaciji.\nRekao je da je ovaj problem odložio za 60 dana završetak infrastrukturnih radova pa će oni biti završeni u februaru 2021. godine.\nDašić nije mogao da precizira kada će biti useljeni prvi „jeftini“ stanovi na Deninom brdu.\nVrednost investicije izgradnje stanova za pripadnike snaga bezbednosti u Kragujevcu je oko 35 miliona evra.\nTagovi: Denino brdo Kragujevac Nikola Dašić Tomislav Momirović\n23/11/2020 u 19:28\nKada ce biti stanovi za ratne veterane koji cekaju preko 20 godina ????\n24/11/2020 u 00:32\nne znam da li ste upoznati da i ratni veterani imaju pravo ucesca na konkursu za kupovinu ovih stanova. informisite se preko ministarstva za rad i socijalnu politiku. osim nas ..veterana…pravo ucesca imaju i vojni invalidi, civilni invalidi rata i porodice vojnih i civilnih poginulih….samo se raspitajte kada se raspisuje konkurs…pozdrav i svako dobro


SARAJEVO Planovi javnih nabavki\nIzmeđu ostalog, Ministarstvo poljoprivrede potrošit će po 3.000 maraka za aviokarte i tonere, 21.000 KM za uredski materijal, a 10.000 za reprezentaciju\nPlan javnih nabavki Vlade težak 493.600 KM\nSudeći prema planovima javnih nabavki za ovu godinu, Vlada FBiH i federalna ministarstva potrošit će deset miliona maraka za reprezentaciju, seminare, cvijeće, gorivo, osiguranje, uredski materijal, rekonstrukcije zgrada, advokate, robu i usluge.\nVlada FBiH potrošit će 493.600 KM, od čega će 7.000 maraka dati za cvijeće, isto toliko za protokolarne poklone i stručno usavršavanje radnika Generalnog sekretarijata. Istovremeno, 11.700 KM planiraju potrošiti u restoranima, a 18.000 za uredski namještaj.\nMinistarstvo finansija od oko milion maraka planiranih nabavki, 150.000 KM daje za rekonstrukciju zgrade. Ministarstvo poljoprivrede, vodoprivrede i šumarstva od 402.000 KM, po 3.000 daje za aviokarte i tonere, 21.000 maraka za uredski materijal, a 10.000 za reprezentaciju.


Vašington: Vučić razgovarao sa biznismenima SAD – Balkanekspresrb.rs\nPredsednik Republike Srbije Aleksandar Vučić započeo je drugi dan boravka u Vašingtonu susretom sa predstavnicima američkog Poslovnog saveta za međunarodno razumevanje, sa kojima je razgovarao o mogućnostima i uslovima za investiranje u Srbiji.\nPoslovni savet za međunarodno razumevanje (BCIU) je nezavisna organizacija osnovana u cilju unapređenja međunarodne trgovine. Savet pruža podršku kompanijama članicama u nastupu na međunarodnom tržištu i olakšava komunikaciju na nivou komanije i vlada drugih zemalja. Organizaciju čini 200 najvećih američkih kompanija.\nPredsednik Vučić informisao je predstavnike BCIU o ekonomskim reformama, koje je Srbija preduzela u poslednje dve godine, i poboljšanju poslovne klime za strane investitore.\nPredsednik Vučić je istakao da Srbija mnogo ulaže u poboljšanje putne infrastrukture, da je politički stabilna i da za strane investitore ima program podsticaja, što je čini jednom od najboljih investicionih destinacija na području Zapadnog Balkana.\nKompanija UBER izrazila je interesovanje za poslovnu klimu u Srbiji, kao i mogućnostima ulaganja u sektor turizma. Kompanija John Deer zainteresovana je za infrastrukturne projekte u Srbiji.\nPredstavnici BCIU istakli su da su ekonomski odnosi SAD i Srbije u usponu, ali da postoje znatno veće mogućnosti za unapređenje trgovinske razmene i dolazak većeg broja američkih investitora. Veliki potencijal leži u saradnji u oblastima auto industrije, IT sektora, farmaceutske industrije, kao i obnovljivih izvora energije (Press Predsednika)♦\nTagsAleksandar Vučić Vašington